cyanic-selkie/wikianc huggingface dataset:
പ്യൂപ്പിലോമെട്രി
കോഗ്നിറ്റീവ് ലോഡ്
വിജ്ഞാനപരമായ ജോലികൾക്കായി നീക്കിവച്ചിരിക്കുന്ന തലച്ചോറിന്റെ സജീവമാക്കൽ പ്രതിഫലിപ്പിക്കാൻ പ്യൂപ്പിലറി പ്രതികരണങ്ങൾക്ക് കഴിയും. തലച്ചോറിലെ പ്രോസസ്സിംഗുമായി ഗ്രേറ്റർ പ്യൂപ്പിൾ ഡിലേഷൻ ബന്ധപ്പെട്ടിരിക്കുന്നു. വാച്ചിയാനോയും സഹപ്രവർത്തകരും (1968) ഉയർന്ന, നിഷ്പക്ഷത അല്ലെങ്കിൽ കുറഞ്ഞ മൂല്യമുള്ള വാക്കുകളിലേക്കുള്ള വിഷ്വൽ എക്സ്പോഷറുമായി പ്യൂപ്പിലറി പ്രതികരണങ്ങൾ ബന്ധപ്പെട്ടിരിക്കുന്നുവെന്ന് കണ്ടെത്തി. കാണിച്ചവയിൽ കുറഞ്ഞ മൂല്യമുള്ള വാക്കുകൾ ഡിലേഷനുമായി ബന്ധപ്പെട്ടിരിക്കുന്നു, അതേസമയം ഉയർന്ന മൂല്യമുള്ള വാക്കുകൾ പ്യൂപ്പിൾ സങ്കോചവുമായി ബന്ധപ്പെട്ടിരിക്കുന്നു. കോഗ്നിറ്റീവ് ലോഡിന്റെ പ്രവർത്തനമെന്ന നിലയിൽ ഒരു തീരുമാനത്തിിൽ എത്തേണ്ട ടാസ്കുകുകളിൽ തീരുമാനമെടുക്കുന്നതിന് മുമ്പായി പ്യൂപ്പിൾ വലുപ്പം വർദ്ധിച്ചു. ഷോർട്ട് ടേം സീരിയൽ മെമ്മറിയെക്കുറിച്ചുള്ള ഒരു പരീക്ഷണത്തിൽ, വിദ്യാർത്ഥികളോട് വാക്കുകളുടെ സ്ട്രിംഗുകൾ കേട്ട് അവ ആവർത്തിക്കാൻ ആവശ്യപ്പെട്ടു. ഇനങ്ങൾ കേട്ടതിനുശേഷം വലിയ പ്യൂപ്പിൾ വ്യാസം നിരീക്ഷിക്കപ്പെട്ടു (എത്ര ഇനങ്ങൾ കേട്ടു എന്നതിനെ ആശ്രയിച്ച്), ഇനങ്ങൾ ആവർത്തിച്ചതിനുശേഷം വലുപ്പം കുറഞ്ഞു. കൂടുതൽ ബുദ്ധിമുട്ടുള്ള ടാസ്കുകളിൽ, ടാസ്ക് പൂർത്തിയാകുന്നതുവരെ വലിയ പ്യൂപ്പിൾ വ്യാസം നിരീക്ഷിച്ചു.
ദീർഘകാല മെമ്മറി
ദീർഘകാല മെമ്മറി പ്രോസസിൽ, എൻകോഡിങ്ങിലും, മെമ്മറി ഫോർമേഷൻ വിജയത്തെ പ്രവചിക്കുന്നതിലും, റിട്രീവലിലും പ്യൂപ്പിൾ പ്രതികരണം വ്യത്യസ്തത പ്രതികരണമുണ്ടാക്കുന്നു.
കൂടുതൽ വായനയ്ക്ക്
വർഗ്ഗം:നേത്രവിജ്ഞാനം വർഗ്ഗം:മനഃശാസ്ത്രം വർഗ്ഗം:പ്യൂപ്പിൾ
എ സ്റ്റഡി ഇൻ സ്കാർലെറ്റ്
ചോരക്കളം എന്ന പേരിലും ചുവപ്പിൽ ഒരു പഠനം  എന്ന പേരിലും ഈ കൃതിയുടെ മലയാളപരിഭാഷകൾ പുറത്തിറങ്ങിയിട്ടുണ്ട്.
അവലംബം
വർഗ്ഗം:ഷെർലക് ഹോംസ് നോവലുകൾ വർഗ്ഗം:ഇംഗ്ലീഷ് നോവലുകൾ വർഗ്ഗം:വിക്ടോറിയൻ നോവലുകൾ
റിച്ചാർഡ് അലൻ (ഹോക്കി താരം)
ഒരു ഇന്ത്യൻ ഹോക്കി താരമാണ് റിച്ചാർഡ് ജെയിംസ് അലൻ (1902 ജൂൺ 4 - 1969). ഇദ്ദേഹം 1928, 1932, 1936 വർഷങ്ങളിൽ നടന്ന വേനൽക്കാല ഒളിംപിക്സുകളിൽ ഇന്ത്യക്കു വേണ്ടി മത്സരിച്ചിട്ടുണ്ട്. 1932-ലെ ലോസ് ആഞ്ചലസ് ഒളിംപിക്സിൽ അമേരിക്കയ്ക്ക് എതിരെ 24-1 സ്കോറിന് ഇന്ത്യൻ ടീം വിജയിച്ചപ്പോൾ റിച്ചാർഡ് അലനായിരുന്നു ഇന്ത്യയുടെ ഗോൾ കീപ്പർ.
ആദ്യകാല ജീവിതം
നാഗ്പൂരിൽ ജനിച്ച റിച്ചാർഡ് അലൻ മസൂറിയിലുള്ള ഓക്ക് ഗ്രോവ് സ്കൂളിലും നൈനിറ്റാളിലെ സെന്റ് ജോസഫ് കോളേജിലുമാണ് വിദ്യാഭ്യാസം പൂർത്തിയാക്കിയത്.
ഔദ്യോഗിക ജീവിതം
1928-ലെ വേനൽക്കാല ഒളിംപിക്സിൽ ഇന്ത്യൻ ഹോക്കി ടീമിന്റെ ഗോൾ കീപ്പറായിരുന്നു റിച്ചാഡ് അലൻ. ഈ ഒളിംപിക്സിൽ ഒരു ഗോൾ പോലും വഴങ്ങാതെ അദ്ദേഹം ഇന്ത്യൻ ഗോൾവല സംരക്ഷിച്ചു. നാലു വർഷങ്ങൾക്കു ശേഷം അമേരിക്കയ്ക്ക് എതിരെയുള്ള മത്സരത്തിലും റിച്ചാർഡ് തന്നെയായിരുന്നു ടീമിന്റെ ഗോൾ കീപ്പർ. ഈ മത്സരത്തിൽ ഒരു ഗോൾ മാത്രം വഴങ്ങിയ ഇന്ത്യൻ ടീം ആകെ 24 ഗോളുകൾ സ്കോർ ചെയ്തത് അക്കാലത്തെ ഒരു ലോക റെക്കോർഡ് ആയിരുന്നു. റിച്ചാർഡ് അലൻ തന്റെ  ആരാധകർക്കു ഓട്ടോഗ്രാഫ് നൽകുമ്പോഴായിരുന്നു അമേരിക്കൻ ടീം അവരുടെ ആശ്വാസ ഗോൾ നേടിയത്.
1936-ലെ ഒളിംപിക്സിൽ നാലു മത്സരങ്ങളിലും റിച്ചാർഡ് അലൻ ഗോൾ കീപ്പറായിരുന്നു. ഈ മത്സരങ്ങളിൽ ഒരു ഗോൾ മാത്രമാണ് റിച്ചാർഡിനെതിരെ സ്കോർ ചെയ്യപ്പെട്ടത്. മൂന്ന് ഒളിംപിക്സുകളിലായി രണ്ടു ഗോളുകൾ മാത്രം വഴങ്ങിയിട്ടുള്ളതിന്റെ റെക്കോർഡ് ഇന്നും റിച്ചാർഡ് അലന്റെ പേരിലാണുള്ളത്.
ഷോർട്ട്ഫിലിം
ഒരു ഫീച്ചർ സിനിമയുടെ അത്ര നീളം ഇല്ലാത്ത ചെറിയ ചലച്ചിത്രങ്ങളെ ഷോർട്ട് ഫിലിം (ലഘു ചിത്രങ്ങൾ/ചെറുചലച്ചിത്രം/ഹ്രസ്വചലച്ചിത്രങ്ങൾ) എന്ന് പറയുന്നു.ഷോർട്ട് ഫിലിമിൻറെ സമയദൈർഘ്യത്തെ കുറിച്ചു പൊതുസമ്മതമായ ഒരു അളവുകോൽ ഒന്നും ലഭ്യമല്ല. എന്നാൽ ദി അക്കാദമി ഓഫ് മോഷൻ പിക്ചർ ആൻഡ്‌ സയൻസ് അതിനെ നിർവചിച്ചിരിക്കുന്നത് " 40 മിനുട്ടോ അതിൽ താഴെയോ സമയദൈർഗ്യമുള്ള ചലച്ചിത്രങ്ങളെ ഷോർട്ട് ഫിലിമുകൾ ആയി കണക്കാക്കാം " എന്നാണ്.
ക്യാമ്പസുകളിൽ ഷോർട്ട് ഫിലിം നിർമ്മിക്കുന്നതിന് വിവിധ മത്സരങ്ങൾ നടത്താറുണ്ട്
പുറത്തേയ്ക്കുള്ള കണ്ണികൾ
വർഗ്ഗം:ഹ്രസ്വചലച്ചിത്രങ്ങൾ
വിൽ സ്മിത്ത്
സിനിമ, ടെലിവിഷൻ, സംഗീതരംഗങ്ങളിൽ വിജയം കൈവരിച്ച ഒരു അമേരിക്കൻ നടനും നിർമാതാവും റാപ്പറും ഗാനരചയിതാവുമാണ് വില്ലാർഡ് കാരോൾ വിൽ സ്മിത്ത്, ജൂണിയർ (ജനനം: സെപ്റ്റംബർ 25, 1968).
2007 ഏപ്രിലിൽ ന്യൂസ്‌വീക്ക്‌ അദേഹത്തെ "ഹോളിവുഡിലെ ഏറ്റവും ശക്തനായ നടനായി തിരഞ്ഞെടുത്തിരുന്നു". നാല് ഗോൾഡെൻ ഗ്ലോബ് അവാർഡുകൾക്കും, രണ്ടു ഓസ്കാർ അവാർഡുകൾക്കും നാമനിർദ്ദേശം ചെയ്യപ്പെട്ട ഇദ്ദേഹം നാല് ഗ്രാമി അവാർഡുകൾ നേടിയിട്ടുണ്ട്.
ദി പെർസ്യുട്ട് ഓഫ് ഹാപ്പിനസ് വിൽ സ്മിത്തിന്റെ ഒരു പ്രശസ്തമായ സിനിമ ആണ്. ദി കരാട്ടെ കിഡ് (2010) എന്ന സിനിമയിൽ പ്രസക്തമായ വേഷം കൈകാര്യം ചെയ്ത ജെയ്ഡൻ സ്മിത്ത് ഇദ്ദേഹത്തിൻറെ മകനാണ്.
സിനിമകൾ
• മെയ്ഡ് ഇൻ അമേരിക്ക (1993)
• ബാഡ് ബോയ്സ് (1995)
• Men in Black (1997)
• Enemy of the State (1998)
• Wild Wild West (1999)
• The Legend of Bagger Vance (2000)
• Men in Black II (2002)
• Bad Boys II (2003)
• I, Robot (2004)
• Shark Tale (2004)
• Hitch (2005)
• The Pursuit of Happiness (2006)
• I Am Legend (2007)
• Hancock (2008)
• Seven Pounds (2008)
• Men in Black 3 (2012)
• After Earth (2013)
• Winter's Tale (2014)
• Focus (2015)
• Concussion (2015)
• Suicide Squad (2016)
• Collateral Beauty (2016)
• Bright (2017)
• Spies in Disguise (2019)
• Aladdin (2019)
• Gemini Man (2019)
ശ്രീ രമ്യ ചിത്താലങ്കാര
ത്യാഗരാജസ്വാമികൾ ജയമനോഹരിരാഗത്തിൽ ചിട്ടപ്പെടുത്തിയ ഒരു കൃതിയാണ് ശ്രീ രമ്യ ചിത്താലങ്കാര.
പല്ലവി
ശ്രീ രമ്യ ചിത്താലങ്കാര സ്വരൂപ ബ്രോവുമു
അനുപല്ലവി
മാരാരി ദേവേന്ദ്രപിതാ- മഹാദ്യഷ്ടദിക്പാലസേവ്യ
ചരണം
സുരേശാരി ജീവാപഹര വര സോദര ധരാപ ശ്രീപ നരാനന്ദ നേ നീ വലെ കാനരാ ത്യാഗരാജാർചിത പദ
അർത്ഥം
ലക്ഷ്മീദേവിയുടെ മനസ്സിനെ സന്തോഷിപ്പിക്കുന്ന സുന്ദരരൂപമുള്ള ഭഗവാനേ, എന്നെ രക്ഷിക്കണേ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ജയമനോഹരി രാഗത്തിൽ ചിട്ടപ്പെടുത്തിയ കൃതികൾ
കല്ലേലിഭാഗം
കൊല്ലം ജില്ലയിലെ കരുനാഗപ്പള്ളി താലൂക്കിലെ ഒരു ഗ്രാമമാണ് കല്ലേലിഭാഗം.
അവലംബം
http://www.census2011.co.in/data/town/628367-kallelibhagom-kerala.html
തിവാള
തിവാള മൗര്യൻ, മൗര്യ രാജകുമാരൻ, മൗര്യചക്രവർത്തിയായിരുന്ന മഹാനായ അശോകനു റാണി കൗർവ്വകിയിൽ ജനിച്ച പുത്രൻ. തിവാളയെ കൂടാതെ ഒരു പുത്രി കൂടി കൗവ്വകിയിൽ അശോകനു ജനിച്ചിരുന്നു. ബാല്യത്തിൽ തന്നെ കുട്ടി മരിച്ചു പോയി. അശോകനെ ബുദ്ധമതത്തിലേക്ക് ആകർഷിപ്പിക്കുന്നതിലും ധർമ്മപ്രചാരണം നടത്തിക്കുന്നതിലും മുഖ്യപങ്കു വഹിച്ചവരിൽ പ്രഥമസ്ഥാനിയം തിവാളയുടെ മാതാവായ കൗർവ്വകിയ്ക്കാണ്. Ashoka further states that on her advice, he was embarking on a series of welfare measures for the people. അശോകന്റെ കാലത്തെ ശിലാശാസനങ്ങളിൽ റാണി കൗർവ്വകിയുടേയും പുത്രൻ തിവാള മൗര്യന്റേയും (തിവാര മൗര്യൻ) പേരുകൾ ലഭ്യമാണ്. മറ്റുപത്നിമാരുടെയും മക്കളുടെയും പേരുകൾ ശിലാശാസനങ്ങളിൽ പ്രതിപാദിച്ചിട്ടില്ല എന്നുള്ളതും ഏടുത്തു പറയേണ്ട പ്രത്യേകതയാണ്.
ബാല്യം, തക്ഷശിലാ ഭരണാധികാരി
കൗർവ്വകി തിവാളയ്ക്കു ജന്മം കൊടുത്തത് പാടലീപുത്രയിലാണന്നു കരുതുന്നു. അശോകന്റെ പ്രിയപുത്രനായാണ് തിവാള മൗര്യനെപറ്റി ചരിത്രം കുറിച്ചിരിക്കുന്നത്. അശോകന്റെ കാലത്ത് അദ്ദേഹം പുത്രനെ തക്ഷശിലയുടെ ഭരണാധികാരിയാക്കിയിരുന്നു. മഹാറാണി ദേവിയിൽ ജനിച്ച തന്റെ മൂത്തപുത്രൻ മഹേന്ദ്രനെ തന്റെ പിന്തുടർച്ചവകാശിയായി അശോകൻ കരുതിയിരുന്നെങ്കിലും മഹേന്ദ്രനു രാജാധികാരത്തിൽ ഒട്ടും മോഹമില്ലന്നു മനസ്സിലാക്കിയ അശോകൻ തന്റെ അന്തരവകാശിയായി കണ്ടത് തിവാള രാജകുമാരനെയാണ്. പക്ഷെ അശോകന്റെ അവസാനകാലത്ത് കുണാല രാജകുമാരൻ രാജ്യാധികാരം അവകാശപ്പെടുകയും അശോകൻ കുണാലയുടെ പുത്രൻ സമ്പ്രതിയെ തന്റെ അന്തരവകാശിയായി പ്രഖ്യാപിക്കുകയുമായിരുന്നു. അതിനാൽ തിവാളയ്ക്ക് മഗധയുടെ രാജ്യാധികാരം ലഭിച്ചില്ല.
അവലംബം
വർഗ്ഗം:മൗര്യസാമ്രാജ്യം
ഡോക്ടർ ഹു
1963 മുതൽ ബി‌ബി‌സി നിർമ്മിച്ചുവരുന്ന ഒരു ബ്രിട്ടീഷ് സയൻസ് ഫിക്ഷൻ ടെലിവിഷൻ പരമ്പരയാണ് ഡോക്ടർ ഹു. ഗാലിഫ്രേ ഗ്രഹത്തിൽ നിന്ന് വരുന്ന "ഡോക്ടർ" എന്ന സമയസഞ്ചാരിയുടെ സാഹസികതയാണ് ഈ പരിപാടിയിൽ അവതരിപ്പിക്കപ്പെടുന്നത്, ടാർഡിസ് എന്ന സമയസഞ്ചാരശേഷിയുള്ള  ബഹിരാകാശ കപ്പലിൽ ഡോക്ടർ പ്രപഞ്ചത്തെ പര്യവേക്ഷണം ചെയ്യുന്നു. ഇതിൻെറ പുറംഭാഗം ഒരു നീല ബ്രിട്ടീഷ് പോലീസ് ബോക്സിനെ അനുസ്മരിപ്പിക്കുന്നു. പരമ്പര ആദ്യമായി സംപ്രേഷണം ചെയ്ത 1963 ൽ ഇത്തരം ബോക്സുകൾ ബ്രിട്ടനിലെ ഒരു സാധാരണ കാഴ്ചയായിരുന്നു. നിരവധി കൂട്ടാളികൾക്കൊപ്പം, ഡോക്ടർ ദുഷ്ടശക്തികളെ നേരിടുകയും മനുഷ്യരാശിയെ സംരക്ഷിക്കുന്നതിനും സഹായം ആവശ്യമുള്ള ആളുകളെ സഹായിക്കുകയും ചെയ്യുന്നു.
ബ്രിട്ടീഷ് ജനപ്രിയ സംസ്കാരത്തിന്റെ ഒരു പ്രധാന ഭാഗമാണ് ഈ പരിപാടി, കൂടാതെ ലോകമെങ്ങും ഒരു കൾട്ട് ആരാധകരെ സൃഷ്ടിക്കുവാനും ഇതിനു സാധിച്ചിട്ടുണ്ട്. ബ്രിട്ടീഷ് ടെലിവിഷൻ പ്രൊഫഷണലുകളുടെ പല തലമുറകളെ ഈ പരിപാടി സ്വാധീനിച്ചിട്ടുണ്ട്, അവരിൽ പലരും ഈ പരമ്പര കണ്ടാണ് വളർന്നത്. 1963 മുതൽ 1989 വരെ ആണ് ഡോക്ടർ ഹു അവതരിപ്പിക്കപ്പെട്ടത്. 1996 ൽ പരമ്പരയെ പുനരുജ്ജീവിപ്പിക്കാനുള്ള ഒരു ശ്രമം നടത്തിയെങ്കിലും പരാജയപ്പെട്ടു. 2005 ൽ പ്രോഗ്രാം വീണ്ടും സമാരംഭിച്ചു. അതിനുശേഷം കാർഡിഫിലെ ബിബിസി വെയിൽസ് വിഭാഗമാണ് പരമ്പര നിർമിച്ചുകൊണ്ടിരിക്കുന്നത്. കോമിക്ക് പുസ്‌തകങ്ങൾ, ചലച്ചിത്രങ്ങൾ, നോവലുകൾ, ഓഡിയോ നാടകങ്ങൾ, ടെലിവിഷൻ പരമ്പരയായ ടോർച്ച്‌വുഡ് (2006–2011), ദി സാറാ ജെയ്ൻ അഡ്വഞ്ചേഴ്‌സ് (2007–2011), കെ -9 (2009–2010), ക്ലാസ് (2016), കൂടാതെ ജനപ്രിയ സംസ്കാരത്തിലെ നിരവധി പ്രയോഗങ്ങൾക്കും പാരഡികൾക്കും ഡോക്ടർ ഹു വിഷയമായി.
പതിമൂന്ന് അഭിനേതാക്കൾ മുഖ്യകഥാപ്രത്രമായ ഡോക്ടറായി ഇതുവരെ അഭിനയിച്ചിട്ടുണ്ട്. ഒരു നടനിൽ നിന്ന് മറ്റൊരാളിലേക്കുള്ള മാറ്റം ഒരു പുനരുജ്ജീവിപ്പിക്കൽ പ്രക്രിയയുടെ രൂപത്തിൽ കഥയിൽ ഉപയോഗിച്ചിരിക്കുന്നു. നിലവിലുള്ള ശരീരത്തിനു ഭേദപ്പെടുത്തുവാൻ വയ്യാത്തവണ്ണം കേടുപാട് സംഭവിക്കുമ്പോൾ ഡോക്ടർ ഒരു പുതിയ രൂപം സ്വീകരിക്കുന്നു. ഓരോ അഭിനേതാവിന്റെയും അവതരണരീതി വ്യത്യസ്തമാണ് എങ്കിലും, ഒരേ കഥാപാത്രത്തിന്റെ ജീവിതത്തിലെ പല ഘട്ടങ്ങളെ പ്രതിനിധീകരിക്കുന്നു, ഒപ്പം ഒരുമിച്ച്, ഒരൊറ്റ ആഖ്യാനത്തിലൂടെ അവ ഒരൊറ്റ ജീവിതകാലം സൃഷ്ടിക്കുന്നു. കഥയിലെ സമയ-സഞ്ചാര സവിശേഷത കൊണ്ട് ഡോക്ടറുടെ വ്യത്യസ്ത അവതാരങ്ങൾ ഇടയ്ക്കിടെ കണ്ടുമുട്ടുന്ന സാഹചര്യം ഉണ്ടാവാറുണ്ട്. 2017 ലെ "ട്വവൈസ് അപ്പോൺ എ ടൈം" എന്ന ക്രിസ്മസ് സ്‌പെഷ്യൽ എപ്പിസോഡ് മുതൽ  ജോഡി വിറ്റേക്കറാണ് ഡോക്ടറെ അവതരിപ്പിക്കുന്നത്.
കഥാസാരം
ഡോക്ടറുടെ നിരവധി അവതാരങ്ങൾ പലപ്പോഴും അവരുടെ ജിജ്ഞാസ ഉളവാക്കുന്ന സംഭവങ്ങൾ കണ്ടെത്തുകയും നിരപരാധികളെ ദ്രോഹിക്കുന്നതിൽ നിന്നും അല്ലെങ്കിൽ ചരിത്രം മാറ്റുന്നതിൽ നിന്നും ദുഷ്ടശക്തികളെ തടയാൻ ശ്രമിക്കുകയും ചെയ്യുന്നു. ഡോക്ടർ അപൂർവ്വമായി മാത്രമേ ഒറ്റയ്ക്ക് യാത്ര ചെയ്യാറുള്ളു. പലപ്പോഴും ഈ സാഹസങ്ങൾ പങ്കിടാൻ ഒന്നോ അതിലധികമോ കൂട്ടാളികളെ കൊണ്ടുവരികയോ ചെയ്യുന്നു. ഭൂമിയോടുള്ള ഡോക്ടറുടെ താൽപര്യം കാരണം ഈ കൂട്ടാളികൾ സാധാരണയായി മനുഷ്യരാണ്. ഡോക്ടർക്ക് നൂറ്റാണ്ടുകൾ പഴക്കമുണ്ട്, ഒരു ടൈം ലോർഡ് എന്ന നിലയിൽ, ശരീരത്തിന് മാരകമായ കേടുപാടുകൾ സംഭവിച്ചാൽ പുതിയ രൂപവും വ്യക്തിത്വവും സ്വീകരിക്കാനുള്ള കഴിവുണ്ട്. ഡാലെക്സ്, സൈബർമാൻ, മറ്റൊരു റിനെഗേഡ് ടൈം ലോർഡ് ആയ മാസ്റ്റർ എന്നിവരുൾപ്പെടെ നിരവധി ശത്രുക്കളെ യാത്രയ്ക്കിടെ ഡോക്ടർ നേടിയിട്ടുണ്ട്.
യുണൈറ്റഡ് കിംഗ്ഡം
ജോൺ എഫ്. കെന്നഡിയുടെ കൊലപാതകത്തിന് തൊട്ടടുത്ത ദിവസം ആണ് ഡോക്ടർ ഹൂവിന്റെ ആദ്യ എപ്പിസോഡ് സംപ്രേഷണം ചെയ്യപ്പെട്ടത്. ബിബിസിയുടെ മുഖ്യധാരാ ചാനൽ ആയ ബിബിസി വൺ ചാനലിൽ പരിപാടി സംപ്രേഷണം ചെയ്യപ്പെട്ടത്. ഈ എപ്പിസോഡുകൾ ബിബിസി ത്രീയിലും ആവർത്തിച്ചു കാണിച്ചിരുന്നു. 1970 കളിലെ പ്രേക്ഷക സർവേയിൽ 60% കാഴ്ചക്കാരും മുതിർന്നവരാണെന്ന് വെളിപ്പെടുത്തി.
അന്താരാഷ്ട്ര സംപ്രേഷണം
ഷോ ആദ്യമായി സംപ്രേഷണം ചെയ്ത് ഒരു വർഷത്തിന് ശേഷം 1964 മുതൽ യുണൈറ്റഡ് കിംഗ്ഡത്തിന് പുറത്ത് അന്താരാഷ്ട്രതലത്തിൽ പ്രക്ഷേപണം ആരംഭിച്ചു. 2013 ജനുവരി 1 ലെ കണക്കനുസരിച്ച്, 50 ലധികം രാജ്യങ്ങളിൽ ആധുനിക സീരീസ് ആഴ്ചതോറും പ്രക്ഷേപണം ചെയ്യുന്നു.ബി‌ബി‌സിയുടെ വാണിജ്യ വിഭാഗമായ ബി‌ബി‌സി വേൾ‌ഡ് വൈഡിനായി ഏറ്റവും കൂടുതൽ കളക്ഷൻ നേടിയ അഞ്ച് പരിപാടികളിൽ ഒന്നാണ് ഡോക്ടർ ഹു. ബിബിസി വേൾഡ് വൈഡ് പ്രോത്സാഹിപ്പിക്കുന്ന വളരെ കുറച്ച് "സൂപ്പർ ബ്രാൻഡുകളിൽ" ഒന്നാണ് ഡോക്ടർ ഹു എന്ന് ബിബിസി വേൾഡ് വൈഡ് സിഇഒ ജോൺ സ്മിത്ത് പറഞ്ഞു.
യുണൈറ്റഡ് കിംഗ്ഡത്തിന് പുറത്തു ഡോക്ടർ ഹൂ പ്രദർശിപ്പിച്ച ആദ്യത്തെ രാജ്യമാണ് ന്യൂസീലൻഡ്, 2005 മുതൽ ആരംഭിച്ച പുതിയ സീരീസ് ഉൾപ്പെടെ നിരവധി വർഷങ്ങളായി ഈ പരമ്പര പ്രദർശിപ്പിച്ചു വരുന്നു
പഴയ ബിബിസി ഔദ്യോഗിക വെബ്‌സൈറ്റുകൾ
വർഗ്ഗം:CS1 maint: Multiple names: authors list
മുഫ്തി മുഹമ്മദ് സയീദ്
ജമ്മു കാശ്മീരിലെ ആറാമത്തെ മുഖ്യമന്ത്രിയും പീപ്പിൾസ് ഡെമോക്രാറ്റിക് പാർട്ടി (ജമ്മു കാശ്മീർ പി.ഡി.പി.) യുടെ സ്ഥാപകനുമാണ് മുഫ്തി മുഹമ്മദ് സയീദ് (1936 ജനുവരി 12 - 2016 ജനുവരി 7). 1986-ൽ രാജീവ് ഗാന്ധിയുടെ മന്ത്രിസഭയിൽ കേന്ദ്ര ടൂറിസം മന്ത്രിയായും 1989-ൽ വി.പി. സിങ്ങിന്റെ മന്ത്രിസഭയിൽ ആഭ്യന്തരമന്ത്രിയായും സേവനമനുഷ്ഠിച്ചിട്ടുണ്ട്. 2002 മുതൽ 2005 വരെ ജമ്മു കാശ്മീരിലെ മുഖ്യമന്ത്രിയായിരുന്നു. ഇദ്ദേഹത്തിന്റെ കാലത്താണ് ശ്രീനഗറിൽ നിന്നും പാക് അധിനിവേശ കാശ്മീരിന്റെ തലസ്ഥാനമായ മുസാഫറാബാദിലേക്ക് ബസ് സർവീസ് ആരംഭിച്ചത്. 2015 മാർച്ചിൽ കാശ്മീരിൽ ബി.ജെ.പി.-പി.ഡി.പി. സഖ്യം അധികാരത്തിലെത്തിയതോടെ രണ്ടാം തവണയും മുഖ്യമന്ത്രിയായി. ശ്വാസകോശ സംബന്ധമായ രോഗങ്ങൾക്കു ചികിത്സയിൽ കഴിയവേ 2016 ജനുവരി 7-ന് ന്യൂഡെൽഹിയിലെ ആൾ ഇന്ത്യാ മെഡിക്കൽ സർവീസസിൽ വച്ച് അന്തരിച്ചു. ഇദ്ദേഹത്തിന്റെ മരണശേഷം മകൾ മെഹ്ബൂബ മുഫ്തി കാശ്മീരിന്റെ ആദ്യ വനിതാമുഖ്യമന്ത്രിയായി അധികാരത്തിലെത്തി. കാശ്മീരിന്റെ മുഖ്യമന്ത്രി പദവിയിലിരിക്കെ അന്തരിച്ച രണ്ടാമത്തെയാളാണ് മുഫ്തി മുഹമ്മദ് സയീദ്. 1982-ൽ ഷെയ്ക്ക് മുഹമ്മദ് അബ്ദുല്ലയാണ് പദവിയിലിരിക്കെ അന്തരിച്ച ആദ്യത്തെ കാശ്മീർ മുഖ്യമന്ത്രി.
ജനനം
1936 ജനുവരി 12-നു തെക്കൻ കാശ്മീരിലെ ബിജ്ബെഹറ എന്ന ഗ്രാമത്തിൽ ജനനം.
കുടുംബം
ഗുൽഷൻ നാസിറിനെയാണ് സയീദ് വിവാഹം കഴിച്ചത്. പി.ഡി.പി. നേതാവ് മെഹബൂബ മുഫ്തി, മസൂദ സയീദ്, റൂബിയ സയീദ്, തസാദക് മുഫ്തി എന്നിവർ മക്കളാണ്.
രാഷ്ട്രീയ ജീവിതം
അറുപതുകളുടെ തുടക്കത്തിൽ കോൺഗ്രസ് പാർട്ടിയിൽ ചേർന്നുകൊണ്ടാണ് മുഫ്തി മുഹമ്മദ് സെയ്ദ് രാഷ്ട്രീയജീവിതം ആരംഭിച്ചത്. എഴുപതുകളിൽ കാശ്മീരിലെ എം.എൽ.എ.യും കോൺഗ്രസ് അധ്യക്ഷനുമായിരുന്നു. 1986-ൽ രാജീവ് ഗാന്ധിയുടെ മന്ത്രിസഭയിൽ കേന്ദ്ര ടൂറിസം മന്ത്രിയായി. 1987-ലെ രാജീവ്-ഫാറൂഖ് കരാറിനെത്തുടർന്ന് കോൺഗ്രസ് ഉപേക്ഷിച്ചുകൊണ്ട് വി.പി.സിങ്ങിന്റെ ജനമോർച്ചപാർട്ടിയിൽ അംഗമായി. 1989-ൽ വി.പി. സിങ്ങിന്റെ നേതൃത്വത്തിലുള്ള ദേശീയ ജനമുന്നണി സർക്കാർ അധികാരത്തിലെത്തിയപ്പോൾ സയീദ് ആഭ്യന്തരമന്ത്രിയായി. ഈ പദവി അലങ്കരിക്കുന്ന ആദ്യത്തെ മുസ്ലീം വിഭാഗക്കാരനാണ് ഇദ്ദേഹം. .
2002-ൽ കാശ്മീരിൽ നടന്ന തിരഞ്ഞെടുപ്പിൽ കോൺഗ്രസുമായി സഖ്യമുണ്ടാക്കി പി.ഡി.പി. അധികാരത്തിലെത്തുകയും മുഫ്തി മുഹമ്മദ് സയീദ് മുഖ്യമന്ത്രിയാവുകയും ചെയ്തു. 2005 വരെ കാശ്മീരിന്റെ മുഖ്യമന്ത്രിയായി തുടർന്നു. 2015-ൽ കാശ്മീരിൽ ബി.ജെ.പി.യുമായി സഖ്യം ചേർന്ന് പി.ഡി.പി. വീണ്ടും അധികാരത്തിലെത്തിയപ്പോഴും സയീദ് തന്നെയാണ് മുഖ്യമന്ത്രിയായത്. 2015 മാർച്ചിൽ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരത്തിലെത്തി. 2015 ഡിസംബറിൽ ശ്വാസകോശ സംബന്ധമായ അസുഖങ്ങളെത്തുടർന്ന് ഡെൽഹിയിലെ ഓൾ ഇന്ത്യാ മെഡിക്കൽ സർവീസസിൽ പ്രവേശിപ്പിച്ചു. ആദ്യം നേരിയ പുരോഗതിയുണ്ടായെങ്കിലും പിന്നീട് ഹൃദയാഘാതം ഉണ്ടായതോടെ സ്ഥിതി മോശമായി. തുടർന്ന് 2016 ജനുവരി 7-ന് 80ആം വയസ്സിൽ അദ്ദേഹം അന്തരിച്ചു. ജന്മഗ്രാമമായ ബിജ്ബെഹറയിലെ ദാരാ ഷികോഹ് ശ്മശാനത്തിലായിരുന്നു കബറടക്കം.
പുറംകണ്ണികൾ
വർഗ്ഗം:ജമ്മു-കശ്മീരിലെ മുഖ്യമന്ത്രിമാർ വർഗ്ഗം:1936-ൽ ജനിച്ചവർ വർഗ്ഗം:ജനുവരി 12-ന് ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ജനുവരി 7-ന് മരിച്ചവർ വർഗ്ഗം:ഇന്ത്യയുടെ ആഭ്യന്തര മന്ത്രിമാർ വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
സ്വതന്ത്ര സ്കോട്ട്ലൻഡ്: ഹിതപരിശോധന - 2014
2014 സെപ്തംബർ 18 ബുധനാഴ്ചയാണ് സ്വതന്ത്ര സ്കോട്ട് ലൻഡ്: ഹിതപരിശോധന നടന്നത്. സ്കോട്ട് ലെൻഡ് ഒരു സ്വതന്ത്രരാജ്യമാകണോ എന്നതായിരുന്നു ചോദ്യം.സ്വതന്ത്രരാജ്യമാകുന്നതിനെ എതിർത്ത നോ പക്ഷക്കാർ 55.3% വോട്ടോട് കൂടെ വിജയിച്ചു.
മോഹൻ മിശ്ര
ലെഗസി
വിസെറൽ ലെഷ്മാനിയാസിസിനെക്കുറിച്ചുള്ള മിശ്രയുടെ പഠനങ്ങൾ അദ്ദേഹത്തിന്റെ ഏറ്റവും ശ്രദ്ധേയമായ സംഭാവനയായി പലരും കണക്കാക്കുന്നു. മലേറിയയ്ക്കു ശേഷം രണ്ടാമത്തെ വലിയ പരോപജീവികളിൽനിന്നുള്ള കൊലയാളിരോഗമാണ് കാലാ അസർ എന്ന് പ്രാദേശികമായി അറിയപ്പെടുന്ന ലെഷ്മേനിയാസിസ്. കൂടാതെ പ്രദേശത്തെ ഒരു സാധാരണ രോഗം ആയിരുന്നു. ലോകാരോഗ്യ സംഘടനയുടെ സാമ്പത്തികസഹായത്തോടെയുള്ള ഗാഢമായ പഠനങ്ങൾ ശേഷം ഡോ മിശ്ര അംഫൊതെരിചിന് ബി (ഫംഗിസോൺ)യുടെ ഉപയോഗം രോഗത്തെ പ്രതിരോധിക്കാൻ 1991 ൽ ലാൻസെറ്റിൽ പ്രസിദ്ധീകരിച്ച ഒരു ലേഖനത്തിലൂടെ നിർദ്ദേശിച്ചു. ഈ നിർദ്ദേശം ഒരു പയനിയറിംഗ് ആയി കണക്കാക്കപ്പെടുന്നു കലാ അസറിനെ ചികിത്സിക്കാൻ ലോകമെമ്പാടും സാധാരണയായി ഉപയോഗിക്കുന്ന മരുന്നാണ് ഇത്.
കുടിവെള്ളത്തിൽ ആർസെനിക് സംബന്ധിച്ച ഗവേഷണങ്ങളും മിശ്രയ്ക്ക് ഉണ്ട്. കാമേശ്വർ സിംഗ് ദർഭംഗ സംസ്കൃത സർവകലാശാലയിലെ ഇൻഫർമേഷൻ സയന്റിസ്റ്റായ അദ്ദേഹത്തിന്റെ മകൻ നരോത്തം മിശ്രയുടെ സഹായത്തോടെ ഈ വിഷയത്തെക്കുറിച്ചുള്ള പഠനങ്ങൾ ഭക്ഷണ ഗ്രേഡ് ആലം ഉപയോഗിച്ച് ആർസെനിക് കുടിവെള്ളത്തിൽ നിന്ന് ഒഴിവാക്കുന്നതിനുള്ള ചെലവ് കുറഞ്ഞ മാർഗം കണ്ടെത്തുന്നതിൽ വിജയിച്ചു.
പരമ്പരാഗതമായി ഇന്ത്യയിൽ ഉപയോഗിക്കുന്ന ഒരു സസ്യം ബ്രഹ്മി (ബാക്കോപ്പ മോന്നിയേരി) ഡിമെൻഷ്യസിന്റെ ചികിത്സയിൽ ഫലപ്രദമാണെന്ന് അദ്ദേഹം തെളിയിച്ചു. ഈ പഠനം ഒരു ലോകാരോഗ്യ സംഘടനയുടെ പ്രാഥമിക രജിസ്ട്രിയിൽ (ISRCTN18407424) രജിസ്റ്റർ ചെയ്തിട്ടുണ്ട്.
ലണ്ടനിലെ ഇന്നൊവേഷൻ ഇൻ മെഡിസിൻ 2018 ആർ‌സി‌പി വാർഷിക സമ്മേളനത്തിൽ അദ്ദേഹത്തിന്റെ പഠനം ഒരു എപോസ്റ്ററായി അവതരിപ്പിച്ചു (ആർ‌സി‌പി 18-ഇപി -196: ഡിമെൻഷ്യസ് ചികിത്സയിൽ ബ്രാഹ്മി (ബകോപ മോന്നിയേരി ലിൻ) - ഒരു പൈലറ്റ് പഠനം) ഫ്യൂച്ചർ ഹെൽത്ത് കെയർ ജേണലിൽ പ്രസിദ്ധീകരിച്ചു.
ഓക്സ്ഫോർഡ് യൂണിവേഴ്സിറ്റി പ്രസ്സ് പ്രസിദ്ധീകരിച്ച എ ടെക്സ്റ്റ്ബുക്ക് ഓഫ് ക്ലിനിക്കൽ മെഡിസിൻ , ക്ലിനിക്കൽ മെത്തഡ്സ് ഇൻ മെഡിസിൻ എന്നിവ രോഗികളുടെ ക്ലിനിക്കൽ പരിശോധനയെക്കുറിച്ചുള്ള ഒരു ഗൈഡാണ് ഡോ. മിശ്ര.
ലാൻസെറ്റ്, ബ്രിട്ടീഷ് മെഡിക്കൽ ജേണൽ തുടങ്ങിയ അന്താരാഷ്ട്ര ശാസ്ത്ര ജേണലുകളിലും മിശ്ര ധാരാളം ലേഖനങ്ങൾ എഴുതിയിട്ടുണ്ട്.
വടക്കൻ ബീഹാറിലെ ദർബംഗയിലെ ഇരട്ട നഗരമായ ലാഹെരിയസാരായിലെ ബംഗാളി തോലയിലാണ് മോഹൻ മിശ്ര താമസിച്ചിരുന്നത്. ദർബംഗ, ഝൻജാർപൂർ, മധുബാനി ജില്ലകളിലെ വിദൂര ഗ്രാമങ്ങളിൽ സൗജന്യ മെഡിക്കൽ ക്യാമ്പുകൾ പോലുള്ള സാമൂഹിക പ്രവർത്തനങ്ങളിൽ ഏർപ്പെട്ടു.
സ്ഥാനങ്ങൾ
ബിഹാർ സർക്കാരും ഇന്ത്യാ ഗവൺമെന്റും ചേർന്ന് രൂപീകരിച്ച കാലാ അസറിനെക്കുറിച്ചുള്ള രണ്ട് വിദഗ്ധ സമിതികളിൽ മോഹൻ മിശ്ര സേവനമനുഷ്ഠിച്ചിട്ടുണ്ട് . യൂണിയൻ പബ്ലിക് സർവീസ് കമ്മീഷന്റെ (യുപിഎസ്സി) വിദഗ്ധ അംഗവുമാണ്. അസം യൂണിവേഴ്‌സിറ്റി, സിൽചാർ, തഞ്ചാവൂരിലെ തമിഴ് യൂണിവേഴ്‌സിറ്റി എന്നിവയുടെ ബിരുദാനന്തര പരീക്ഷകൾക്ക് മെഡിക്കൽ കൗൺസിൽ ഓഫ് ഇന്ത്യയുടെ ഇൻസ്‌പെക്ടറായും സേവനമനുഷ്ഠിച്ചിട്ടുണ്ട്. 1986 ൽ വാഷിംഗ്ടൺ ഡിസിയിൽ നടന്ന അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യ, വേൾഡ് കോൺഗ്രസ് ഓഫ് കാർഡിയോളജി എന്നിവയുടെ വാർഷിക സമ്മേളനങ്ങൾ വിവിധ ദേശീയ അന്തർദേശീയ ശാസ്ത്ര സമ്മേളനങ്ങളിൽ നടത്തിയ ഗവേഷണ പ്രബന്ധങ്ങളിൽ ഉൾപ്പെടുന്നു.
ലില്ലി തോമസ്
ലില്ലി ഇസബെൽ തോമസ് (5 മാർച്ച് 1928 - 10 ഡിസംബർ 2019) ഇന്ത്യയുടെ സുപ്രീം കോടതിയിലും പ്രാദേശിക കോടതികളിലും ഹർജികൾ ഫയൽ ചെയ്തുകൊണ്ട് നിലവിലുള്ള നിയമങ്ങൾ മെച്ചപ്പെടുത്തുന്നതിനും മാറ്റുന്നതിനും തുടക്കമിട്ട ഒരു ഇന്ത്യൻ അഭിഭാഷകയായിരുന്നു. 1951-ലെ ജനപ്രാതിനിധ്യ നിയമം ഭേദഗതി ചെയ്യാൻ അപേക്ഷിച്ചതിനാണ് അവർ ഏറെ ശ്രദ്ധിക്കപ്പെട്ടത്. 'തിരഞ്ഞെടുപ്പ് നിയമത്തിൽ, 'ശിക്ഷിക്കപ്പെട്ട രാഷ്ട്രീയക്കാർ തിരഞ്ഞെടുക്കപ്പെടുന്നത് തടയുന്നതിനുള്ള നിയമം' കൊണ്ടുവന്നത് അവരുടെ പൊതുതാൽപ്പര്യ ഹർജിയെ തുടർന്നായിരുന്നു.
ആദ്യകാല ജീവിതം
കോട്ടയം സ്വദേശിയായ ലില്ലി, തിരുവനന്തപുരത്താണ് വളർന്നത്. അവർ ഒരു സിറിയൻ ക്രിസ്ത്യാനിയായിരുന്നു. 1955-ൽ മദ്രാസ് ഹൈക്കോടതിയിൽ ചേർന്നു, 1959-ൽ, മദ്രാസ് സർവകലാശാലയിൽ നിന്ന് എൽഎൽ. എം പൂർത്തിയാക്കി. എൽഎൽ. എം പൂർത്തിയാക്കിയ, ഇന്ത്യയിലെ ആദ്യത്തെ വനിതാ അഭിഭാഷകയായിരുന്നു അവർ. 1960-ൽ സുപ്രീം കോടതിയിൽ പ്രാക്ടീസ് ചെയ്യാനെത്തുമ്പോൾ അവർ ഏറ്റവും മുതിർന്ന വനിതാ അഭിഭാഷകയായിരുന്നു
സ്വകാര്യ ജീവിതം
നിലവിലുള്ള നിയമങ്ങൾ മെച്ചപ്പെടുത്തുന്നതിനായി ഹർജികളിലൂടെ പോരാടേണ്ടത് അഭിഭാഷകരുടെ ഉത്തരവാദിത്തമാണെന്നും കുറ്റവാളികൾ രാഷ്ട്രീയക്കാരായി വരുന്നത് പാർലമെന്ററി സംവിധാനത്തിന് അപമാനമാണെന്നും ലില്ലി വിശ്വസിച്ചു. 91-ാം വയസ്സിൽ, 2019 ഡിസംബർ 10 ന്, ലില്ലി തോമസ് ഡൽഹിയിലെ ഒരു സ്വകാര്യ ആശുപത്രിയിൽ അന്തരിച്ചു.
അവലംബം
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:2019-ൽ മരിച്ചവർ വർഗ്ഗം:1927-ൽ ജനിച്ചവർ
ഫ്രാൻസ്വ ഒലാദ്
അവലംബം
വർഗ്ഗം:ഫ്രാൻസിന്റെ പ്രസിഡണ്ടുമാർ വർഗ്ഗം:1954-ൽ ജനിച്ചവർ
അബൂദാവൂദ്
അബുദാവൂദ് സുലൈമാൻ ഇബിന് അശ്'അത്ത് അൽ സിജിസ്താനി ( Eng: Abu Dawood Sulayman ibn Ash`ath Azdi Sijistani ;Persian/Arabic: ابو داود سليمان بن اشعث السجستاني), അബൂദാവൂദ് എന്ന പേരിൽ അറിയപ്പെടുന്ന ഇദ്ദേഹം "സുനൻ അബൂദാവൂദ്" എന്ന ഹ്ദീസ് ശേഖരത്തിലൂടെയാണ് ശ്രദ്ധേയനാകുന്നത്. വിശുദ്ധ ഖുർആൻ കഴിഞ്ഞാൽ മുസ്ലിങ്ങൾ ഏറ്റവും ആധികാരികമെന്ന് കരുതുന്ന മതഗ്രന്ഥങ്ങളിൽ ഒന്നാണ് സുനൻ അബൂദാവൂദ്.
രചനകൾ
21 രചനകളാണ് ഇദ്ദേഹത്തിന്റേതായുള്ളത് അതിൽ പ്രധാനപ്പെട്ടവ താഴെപ്പറയുന്നു.
ബാഹ്യ ലിങ്കുകൾ
വർഗ്ഗം:ഇസ്ലാമികപണ്ഡിതർ
വാട്ടർ മോക്കസിൻ
അണലി പാമ്പുകളിൽ ജലാശയങ്ങൾക്ക് സമീപമായി കാണപ്പെടുന്ന ഒരേ ഒരു ഇനമാണ് ഇത്. മത്സ്യങ്ങളെ ആഹരിക്കുന്നതിൽ നിന്നാണ് ഇവയ്ക്ക് Agkistrodon piscivorus എന്ന ശാസ്ത്രനാമം ലഭിച്ചത്. ലാറ്റിൻ ഭാഷയിൽ piscis എന്നാൽ മത്സ്യം എന്നാണ് അർത്ഥം.
മായിപ്പാടി
കാസർഗോഡ് ജില്ലയിലെ മധൂർ ഗ്രാമപ്പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് മായിപ്പാടി. സ്വാതന്ത്ര്യപൂർവഘട്ടത്തിലുണ്ടായിരുന്ന കുമ്പള രാജവംശത്തിന്റെ ആസ്ഥാനം ഇവിടെയായിരുന്നു. അതിന്റെ ഭാഗമായ മായിപ്പാടി കൊട്ടാരം ഈ ഗ്രാമത്തിൽ ഇന്നും നിലനിൽക്കുന്നു. ജില്ലാ വിദ്യാഭ്യാസ പരിശീലന കേന്ദ്രമായ ഡയറ്റ് ഇവിടെയാണ്.
ഇഫെക് മൾഡർ
ഇഫെക് മൾഡർ (ജനനം: ഒക്ടോബർ 13, 1977, ജെൽഡെർലാണ്ട്, നിജ്മേഗൻ) ഒരു ഡച്ച് ഫീൽഡ് ഹോക്കി കളിക്കാരനാണ്. ഡച്ച് ക്ലബ്ബ് എൻഎംഎച്ച്സി നിജ്മേഗനു വേണ്ടി മിഡ്ഫീൽഡറായി അവർ കളിച്ചു.1997 ജൂൺ രണ്ടിന് ബെർലിനിൽ ചാമ്പ്യൻസ് ട്രോഫിയിൽ ഡച്ചുകാരുടെ ദേശീയ ടീമിൽ അരങ്ങേറ്റം നടത്തി.
ഏഥൻസിലെ 2004 സമ്മർ ഒളിമ്പിക്സിൽ വെള്ളി മെഡൽ നേടിയ ഹോളണ്ട് ടീമിലെ അംഗമായിരുന്നു മൾഡർ. മാഡ്രിഡിൽ 2006 ലെ വനിതാ ഹോക്കി ലോകകപ്പിൽ ലോക ചാമ്പ്യന്മാരായിരുന്ന ഡച്ച് ടീമിന്റെ അംഗമായിരുന്നു അവർ. 2008 ലെ ബീജിംഗ് ഒളിമ്പിക്സിൽ ഒളിംപിക് സ്വർണ മെഡൽ ജേതാവ് ആയിരുന്നു. ചൈന 2-0 ത്തിനു തോൽപ്പിച്ചു.
അവലംബം
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ വർഗ്ഗം:നെതർലാന്റ് ഒളിമ്പിക് സ്വർണ്ണ മെഡൽ ജേതാക്കൾ
ഫ്ലൂറസന്റ് വിളക്ക്
thumb|300px|വിവിധ തരത്തിലുള്ള ഫ്ലൂറസന്റ് വിളക്കുകൾ വൈദ്യുതകാന്തികവർണ്ണരാജിയിലെ ഏതെങ്കിലും തരം രശ്മിയെ ദൃശ്യപ്രകാശം ആക്കി മാറ്റാനുള്ള രാസവസ്തുക്കളുടെ കഴിവ് ഉപയോഗപ്പെടുത്തി നിർമ്മിക്കുന്ന വൈദ്യുത വിളക്കാണ്‌ ഫ്ലൂറസന്റ് വിളക്ക്. ഇൻകാൻഡസന്റ് വിളക്കുകളേക്കാളും ക്ഷമത ഫ്ലൂറസന്റ് വിളക്കുകൾക്കുണ്ട്. റ്റ്യൂബ് ലൈറ്റ്, സി.എഫ്.എൽ. തുടങ്ങിയവ സാധാരണങ്ങളായ ഫ്ലൂറസന്റ് വിളക്കുകൾ ആണ്‌. ഇൻകാൻഡസന്റ് വിളക്കുകളെ പോലെ താപം കൊണ്ട് ജ്വലിക്കുന്നതു മൂലമല്ല ഫ്ലൂറസന്റ് വിളക്കുകൾ പ്രകാശം പുറപ്പെടുവിക്കുന്നത്. സോഡിയം വേപ്പർ വിളക്കുകളേയും, നിയോൺ വിളക്കുകളേയും പോലെ ഫ്ലൂറസന്റ് വിളക്കും ഡിസ്ചാർജ് വിളക്കാണ്‌. താഴ്ന്ന മർദ്ദത്തിൽ മെർകുറിവാതകത്തെ വിദ്യുത്കാന്തികതരംഗങ്ങളാൽ ഉത്തേജിപ്പിക്കുമ്പോൾ ഉണ്ടാകുന്ന പ്രകാശം ഉപയോഗപ്പെടുത്തുന്ന ആലക്തികദീപങ്ങളാണിവ.
ഇൻകാൻഡസന്റ് വിളക്ക് കണ്ടുപിടിച്ച എഡിസൺ തന്നെയാണ്‌ ഫ്ലൂറസന്റ് വിളക്കിന്റെയും ഉപജ്ഞാതാവ്. 1896-ൽ ആയിരുന്നു അത്. എങ്കിലും പ്രവർത്തനക്ഷമമായ ഒരു ഫ്ലൂറസന്റ് വിളക്കുണ്ടാകാൻ 1939 വരെ കാത്തിരിക്കേണ്ടി വന്നു. ളെ ഫ്ലൂറസെന്റ് റ്റ്യൂബുകൾ എന്നു പറയുന്നു. ഉത്തേജിപ്പിക്കപ്പെട്ട മെർകുറിവാതകം റ്റ്യൂബിനകവശത്ത് തേച്ചിട്ടുള്ള ഫോസ്ഫോറുകളുമായി പ്രതിപ്രവർത്തിച്ച് ദൃശ്യതലത്തിലുള്ള വെളിച്ചം ഉണ്ടാക്കുന്നു. കച്ചവടാടിസ്ഥാനത്തിൽ ഇത്തരം വിളക്കുകൾ നിർമ്മിക്കൻ മുന്നിട്ടിറങ്ങിയവരിൽ മുൻപന്തിയിൽ നിന്നവരിൽ ചിലർ തോമസ് ആൾവാ എഡിസണും(1896) പീറ്റർ കൂപ്പർ ഹെവിറ്റും(1903) ആണ്.
സാങ്കേതിക വിദ്യ
ട്യൂബിന്റെ ഉൾവശത്ത് ഫ്ലൂറസന്റ് പദാർത്ഥങ്ങൾ പൂശിയിട്ടുണ്ട്, അത് ട്യൂബിനുള്ളിൽ സൃഷ്ടിക്കപ്പെടുന്ന അൾട്രാ വയലറ്റ് കിരണങ്ങൾ, എക്സ് കിരണങ്ങൾ എന്നിവയെ സ്വീകരിച്ച് ദൃശ്യപ്രകാശമായി മാറ്റുന്നു. വൈദ്യുതകാന്തികരാജിയിലെ മറ്റേതെങ്കിലും തരംഗങ്ങളെ സ്വീകരിച്ച് ദൃശ്യപ്രകാശം പുറപ്പെടുവിക്കുന്ന ഈ പ്രതിഭാസത്തെ ഫോട്ടോലൂമിനെസെൻസ്, ഫ്ലൂറസെൻസ്, ഫോസ്ഫറോസെൻസ് എന്നീ പേരുകളിൽ അറിയപ്പെടുന്നു.
സ്റ്റാർട്ടറിന്റെയും, ചോക്കിന്റെയും ഉപയോഗം
ഒരു വൈദ്യുതി ഡിസ്ചാർജ് തുടങ്ങിക്കിട്ടാൻ 1000 V എങ്കിലും ആവശ്യമാണ്‌, എന്നാൽ സാധാരണ വൈദ്യുത പ്രേഷണം നടക്കുന്നത് 220 Vയിൽ ആണ്‌. അതിനാൽ കൂടിയ വോൾട്ടത സൃഷ്ടിക്കാനായി സ്റ്റാർട്ടർ അഥവാ താപ സ്വിച്ചും, ചോക്കും ഉൾപ്പെട്ട സം‌വിധാനം ഉപയോഗിക്കുന്നു. കുറഞ്ഞ മർദ്ദത്തിൽ ആർഗൺ നിറച്ച ഒരു ഗ്ലാസ് ട്യൂബിൽ വച്ചിട്ടുള്ള ദ്വിലോഹ തന്തുക്കൾ (Bimetal Strips) കൊണ്ടുള്ള ഇലക്ട്രോഡുകൾ സ്റ്റാർട്ടർ അഥവാ താപസ്വിച്ചിൽ അടങ്ങുന്നു. ഉയർന്ന വോൾട്ടത പ്രേരണം ചെയ്യാൻ ശേഷിയുള്ള വളരെ കൂടുതൽ ചുറ്റുകളുള്ള കമ്പിച്ചുരുൾ ആണ്‌ ചോക്ക്. thumb|300px|1) എലക്ട്രോഡ്, 2) ഫ്ലൂറസന്റ് പൂശ്, 3)ഡിസ്ചാർജ് വാതകങ്ങൾ, 4)സ്റ്റാർട്ടർ, 5) ചോക്ക്, 6) വൈദ്യുത സ്രോതസ്സ്, 7) സ്വിച്ച്
കുറഞ്ഞ മർദ്ദത്തിലുള്ള ആർഗൺ വാതകത്തിലൂടെ രണ്ട് ഇലക്ട്രോഡുകൾക്കിടയിൽ ഡിസ്ചാർജ് നടക്കുന്നതിനാൽ താപസ്വിച്ചിൽ (സ്റ്റാർട്ടറിൽ) ഒരു ദ്യുതി (Induction) ഉണ്ടാകുന്നു. ഇത് ഇലക്ട്രോഡുകളെ ചൂടാക്കുകയും അവ വികസിച്ച് കൂട്ടിമുട്ടി, തമ്മിലുള്ള വിടവ് അടയുകയും ചെയ്യുന്നു. അതിന്റെ ഫലമായി അവിടെ ശക്തമായ ഒരു വൈദ്യുത പ്രവാഹം ഉണ്ടാകുന്നു. വിടവ് അടയുന്നതിനാൽ ദ്യുതി അപ്രത്യക്ഷമാവുകയും ഇലക്ട്രോഡുകൾ തണുക്കുകയും അവ തമ്മിൽ വിടവ് വീണ്ടും ഉണ്ടാവുകയും ഇതേ പ്രവർത്തനങ്ങൾ തുടരുകയും ചെയ്യുന്നു. ഇത്തരത്തിൽ വൈദ്യുത പ്രവാഹത്തിൽ ഉണ്ടാകുന്ന വലിയ മാറ്റം ചോക്കിലെ ചുരുളിൽ നിന്നും 1000 V ഇ.എം.എഫ്. പ്രേരണം ചെയ്യാൻ പ്രാപ്തമാണ്‌. ഇന്ന് സാധാരണ ചോക്കിന്റെയും, സ്റ്റാർട്ടറിന്റെയും ധർമ്മങ്ങൾ ഒന്നിച്ചു ചെയ്യുന്ന സങ്കീർണ്ണങ്ങളായ സർക്കീട്ടുകളും ഫ്ലൂറസന്റ് വിളക്കുകൾക്കായി ഉപയോഗിക്കുന്നു.
ഗുണങ്ങളും ദോഷങ്ങളും
ഇൻകാൻഡസന്റ് വിളക്കുകളെ അപേക്ഷിച്ച് ഏറെ മേന്മകൾ ഫ്ലൂറസന്റ് വിളക്കുകൾക്കുണ്ട്. ഇൻകാൻഡസന്റ് വിളക്കുകളിൽ ഊർജ്ജത്തിന്റെ സിം‌ഹഭാഗവും താപമായി പാഴായി പോകുന്നു. ഫ്ലൂറസന്റ് വിളക്കുകളിൽ ഊർജ്ജത്തിന്റെ ഏറിയ പങ്കും വെളിച്ചമായി മാറുന്നു. വോൾട്ടേജ് കുറച്ചുകൊണ്ട് ചോക്കും ഒരു പരിധി വരെ ഊർജ്ജ നഷ്ടം തടയുന്നുണ്ട്. ഇക്കാരണം കൊണ്ട് ഫ്ലൂറസന്റ് വിളക്കുകൾ പരിസ്ഥിതി സുഹൃദ് ആണെന്ന് പറയാറുണ്ട്. ഇൻകാൻഡസന്റ് വിളക്കിന്റെ അഞ്ച് മടങ്ങ് ആയുസ്സ് ഫ്ലൂറസന്റ് വിളക്കുകൾക്കുണ്ടെന്നു കണക്കാക്കപ്പെടുന്നു. മിക്ക ഫ്ലൂറസന്റ് വിളക്കുകളും ട്യൂബുകൾ ആയതിനാൽ നിഴൽ മൂലമുണ്ടാകുന്ന അസൗകര്യവും കുറവാണ്‌.
അതേസമയം ഇൻകാൻഡസന്റ് വിളക്കുകളേക്കാളും വളരെയേറെ ഊർജ്ജക്ഷമമാണെങ്കിലും മിക്ക ഫ്ലൂറസന്റ് വിളക്കുകളും (പ്രധാനമായും സി.എഫ്.എൽ.) ഉൾക്കൊള്ളുന്ന അത്യന്താപേക്ഷിത ഘടകമായ രസം ജീവജാലങ്ങൾക്ക് ദോഷകരമാണ്. ഉപയോഗരഹിതമായവ ശരിയായ വിധത്തിൽ സംസ്കരിച്ചില്ലെങ്കിൽ അവ പരിസ്ഥിതിയ്ക്ക് ദോഷമായിത്തീരും.
അവലംബം
വർഗ്ഗം:വൈദ്യുതവിളക്കുകൾ വർഗ്ഗം:ഡിസ്ചാർജ് വിളക്കുകൾ വർഗ്ഗം:അമേരിക്കൻ കണ്ടുപിടിത്തങ്ങൾ
വാഴേങ്കട നരസിംഹമൂർത്തി ക്ഷേത്രം
മലപ്പുറം ജില്ലയിലെ തൂതപ്പുഴയുടെ തീരത്തുള്ള ഒരു ചെറുഗ്രാമമായ വാഴേങ്കടയിൽ സ്ഥിതിചെയ്യുന്ന ക്ഷേത്രമാണ് വാഴേങ്കട നരസിംഹമൂർത്തി ക്ഷേത്രം. ശാന്തസ്വരൂപനായ നരസിംഹമൂർത്തിയാണ് ഇവിടുത്തെ പ്രതിഷ്ഠ.
ഐതിഹ്യം
ദ്വാപരയുഗത്തിൽ ശ്രീരാമ ഭക്തനായ ഹനുമാൻ കദളീവനത്തിൽ തപസ്സനുഷ്ടിക്കുന്ന സമയത്ത് ഒരു ഘട്ടത്തിൽ സംസാരശേഷി നഷ്ടപ്പെട്ടു. ലങ്കാദഹന സമയത്ത് മിണ്ടാപ്രാണികൾ വെന്തു മരിച്ചു പോയ പാപമായിരുന്നു ഇതിനു കാരണം. ദേവർഷി നാരദന്റെ ഉപദേശപ്രകാരം മഹാവിഷ്ണുവിന്റെ അവതാരമായ നരസിംഹത്തെ പ്രതിഷ്ഠിച്ച് ഉപാസിക്കുകയും തത്ഫലമായി സംസാര ശേഷി തിരിച്ചുകിട്ടുകയും ചെയ്തു. ആയതുകൊണ്ട് ശ്രീ ഹനുമാന് പ്രത്യേക പ്രതിഷ്ഠ ഇല്ലെങ്കിലും ആ സാന്നിദ്ധ്യം ഈ ക്ഷേത്രത്തിൽ നിറഞ്ഞു നിൽക്കുന്നു.
ഓൾഗ പോവിറ്റ്സ്കി
ഓൾഗ റൈസ പോവിറ്റ്‌സ്‌കി (ഡിസംബർ 24, 1877 - മെയ് 21, 1948), ഓൾഗ പോവിറ്റ്‌സ്‌കി എന്നും അറിയപ്പെടുന്നു, റഷ്യയിൽ ജനിച്ച ഒരു അമേരിക്കൻ ഫിസിഷ്യനും ന്യൂയോർക്ക് ഹെൽത്ത് ഡിപ്പാർട്ട്‌മെന്റിലെ ബാക്ടീരിയോളജിസ്റ്റുമായിരുന്നു. ഇംഗ്ലീഷ്:Olga Raissa Povitzky. ഒന്നാം ലോകമഹായുദ്ധസമയത്ത് അവൾ ഫ്രാൻസിലെ ഒരു ഫീൽഡ് ഹോസ്പിറ്റലിലും ജോലി ചെയ്തു.
വാഴേങ്കട നരസിംഹമൂർത്തി ക്ഷേത്രം
ഐതിഹ്യം
കദളീവാഴയുടെ കടഭാഗത്തു നിന്നും ഹനുമാന് കിട്ടിയ ഈ വിഗ്രഹത്തെ പ്രതിഷ്ഠിച്ച ഈ സ്ഥലം വാഴക്കട എന്ന പേരിൽ അറിയപ്പെടാൻ തുടങ്ങി. പിൽക്കാലത്ത് ഇത് ലോപിച്ച് വാഴേങ്കട എന്നായി എന്നാണ് വിശ്വാസം.
ക്ഷേത്രനിർമ്മിതി
കൃഷ്ണശിലയിൽ നിർമിച്ച മഹാവിഷ്ണുവിന്റെ ചതുർബാഹു വിഗ്രഹമാണ്‌ ക്ഷേത്രത്തിൽ പ്രതിഷ്ഠിച്ചിരിക്കുന്നത്. കൈകളിൽ ശംഖ്, ചക്രം, ഗദ, താമര എന്നിവയുണ്ട്. കഴുത്തിനു താഴെ ഗോളകകൊണ്ട് പൊതിഞ്ഞതാണ്. ദുർഗ്ഗ, ഗണപതി, ശാസ്താവ് എന്നീ ഉപദേവതകളുടെ വിഗ്രഹങ്ങളും ശിലയിലാണ് നിർമിച്ചിട്ടുള്ളത്.
ഓൾഗ പോവിറ്റ്സ്കി
ജീവിതരേഖ
റഷ്യൻ സാമ്രാജ്യത്തിന്റെ ഭാഗമായിരുന്ന ലിത്വാനിയയിലാണ് ഓൾഗ പോവിറ്റ്‌സ്‌കി ജനിച്ചത്. ഫിലാഡൽഫിയയിൽ ഫാർമസി വ്യാപാരിയായിരുന്ന സഹോദരൻ ചാൾസിനൊപ്പം താമസിക്കാൻ 1893-ൽ അവൾ അമേരിക്കയിലേക്ക് വന്നു. അവളുടെ സഹോദരി അന്ന പവിറ്റ് ബൗഡിൻ ന്യൂയോർക്കിലെ ഒരു പ്രമുഖ ദന്തഡോക്ടറായി. അവളുടെ മരുമകൾ എലനോർ ഓസ്ബോൺ-ഹിൽ ഒരു അഭിഭാഷകയും ശിൽപിയുമായിരുന്നു.
വാഴേങ്കട നരസിംഹമൂർത്തി ക്ഷേത്രം
ഉത്സവങ്ങൾ
കേരളത്തിനകത്തും പുറത്തുനിന്നുമായി നിരവധി കുട്ടികൾ വിദ്യാരംഭത്തിൽ ഹരിശ്രീ കുറിക്കാൻ നരസിംഹ സന്നിധിയിലെത്താറുണ്ട്.
ഓൾഗ പോവിറ്റ്സ്കി
ജീവിതരേഖ
1901 -ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് പോവിറ്റ്സ്കി ബിരുദം നേടി. അവളും അവളുടെ സഹ ബിരുദധാരിയായ ഡോറ ചാറ്റർജിയും ബിരുദദാനത്തിന്റെ വാർത്താ റിപ്പോർട്ടുകളിൽ ഉയർത്തിക്കാണിക്കപ്പെട്ടു. 1905-ൽ ന്യൂയോർക്ക് യൂണിവേഴ്‌സിറ്റിയിൽ പൊതുജനാരോഗ്യത്തിൽ ഡോക്ടറേറ്റ് നേടി.
ഔദ്യോഗിക ജീവിതം
1910 മുതൽ ഏകദേശം നാൽപ്പത് വർഷത്തോളം ന്യൂയോർക്ക് ഹെൽത്ത് ഡിപ്പാർട്ട്‌മെന്റിൽ പോവിറ്റ്‌സ്‌കി ഒരു ബാക്ടീരിയോളജിസ്റ്റായിരുന്നു. 1914-ൽ, ന്യൂയോർക്ക് നഗരത്തിലെ സ്കൂൾ കുട്ടികളിൽ ട്രാക്കോമയെക്കുറിച്ചുള്ള പഠനത്തിനായി അന്ന വെസൽസ് വില്യംസിനൊപ്പം ചേർന്നു. ഒന്നാം ലോകമഹായുദ്ധസമയത്ത്, വിദേശ സേവനത്തിനായുള്ള വനിതാ മെഡിക്കൽ യൂണിറ്റായി സംഘടിപ്പിക്കുകയും നാഷണൽ അമേരിക്കൻ വുമൺ സഫ്‌റേജ് അസോസിയേഷൻ (NAWSA) സ്‌പോൺസർ ചെയ്യുകയും ചെയ്‌ത സ്ത്രീകൾ നടത്തുന്ന ഒരു ഫീൽഡ് ഹോസ്പിറ്റലിൽ സേവനമനുഷ്ഠിക്കാൻ അവർ ഫ്രാൻസിലേക്ക് പോയി. ഫ്രാൻസിലായിരിക്കുമ്പോൾ, പാസ്റ്റർ ഇൻസ്റ്റിറ്റ്യൂട്ടിൽ ഗ്യാസ് ഗാൻഗ്രീൻ ചികിത്സയിൽ പ്രത്യേക പരിശീലനം നേടി; അവൾ ലെ മാൻസിലുള്ള ഒരു ലബോറട്ടറിയിലും ജോലി ചെയ്തു.
വാഴേങ്കട നരസിംഹമൂർത്തി ക്ഷേത്രം
ഉത്സവങ്ങൾ
എല്ലാ വർഷവും തുലാമാസം ഒന്നാം തീയതി ക്ഷേത്രത്തിൽ ലക്ഷാർച്ചന നടത്താറുണ്ട്‌.
അവലംബം
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ വർഗ്ഗം:കേരളത്തിലെ നരസിംഹസ്വാമിക്ഷേത്രങ്ങൾ
മാർട്ജി ഷീപ്സ്ട്ര
മാർട്ജി ഷീപ്സ്ട്ര (ജനനം 1 ഏപ്രിൽ 1980) ഒരു ഡച്ച് ഫീൽഡ് ഹോക്കി കളിക്കാരിയാണ്. ഇന്തോനേഷ്യയിലെ പാപ്വയിലാണ് അവർ ജനിച്ചത്. അവർ അൽമെറെയിൽ വളർന്നു.
അവലംബം
വർഗ്ഗം:1980-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
ലിംഗവിവേചനം
കോശകേന്ദ്രത്തിലെ അണ്‌ഡകാരവസ്‌തുവിന്റേയും, ശരീരാകൃതി, ശാരീരികവും മാനസികവുമായ പ്രത്യേകതകൾ, ലൈംഗികത തുടങ്ങിയ ജീവശാസ്ത്രപരമായ ആന്തരഗ്രന്ഥിസ്രവങ്ങളെ സംബന്ധിച്ചുള്ള വ്യത്യാസത്തിന്റെ അടിസ്ഥാനത്തിൽ സമൂഹം ഉണ്ടാക്കിയെടുത്ത ചില ലിംഗ പാത്രധർമ്മമാണ് ലിംഗവിവേചനം (Gender Discrimination) എന്നു പറയുന്നത്. പരിണാമദശയിൽ മനുഷ്യർ സമൂഹമായി ജീവിക്കാൻ തുടങ്ങിയ കാലഘട്ടം മുതലേയുള്ള ചില വേർതിരിക്കലുകളും അടിച്ചമർത്തലുകളും ചൂഷണങ്ങളും (Gender Roles and Norms) ആണ് ഇതിന്‌ കാരണമെന്ന് വാദമുണ്ട്. ഇത്തരം വിവേചനത്തിന് ആഗോളതലത്തിൽ ലിംഗ വിവേചനം അർത്ഥമാക്കുന്നത് ആരോഗ്യം, വിദ്യാഭ്യാസം, സാമ്പത്തികം, രാഷ്ട്രീയം, തൊഴിൽ തുടങ്ങിയ മേഖലകളിൽ സ്ത്രീ- പുരുഷ- ട്രാൻസ് ജെൻഡറുകൾക്ക് ഇടയിലുള്ള അനാരോഗ്യകരമായ  അസമത്വത്തെയാണ്. ഇതിനെയാണ് ലിംഗ അസമത്വം (Gender Inequality) എന്ന് വിളിക്കപ്പെടുന്നത്. സ്ത്രീകൾക്കും ലൈംഗിക ന്യൂനപക്ഷങ്ങൾക്കും (LGBT) നേരെയുള്ള അതിക്രമങ്ങളും ലൈംഗിക പീഡനങ്ങൾക്കുമൊക്കെ മൂലകാരണം സമൂഹത്തിൽ ആഴത്തിൽ വേരോടിയ ഇത്തരം അസമത്വങ്ങളാണെന്ന് വിദഗ്ദ്ധർ ചൂണ്ടിക്കാട്ടുന്നു. ലിംഗ സമത്വം (Gender Equality), ലിംഗനീതി, മനുഷ്യാവകാശങ്ങൾ തുടങ്ങിയ ആശയങ്ങൾ ലിംഗ വിവേചനകൾക്ക് എതിരായി ഐക്യരാഷ്ട്ര സംഘടന, ലോകാരോഗ്യ സംഘടന തുടങ്ങിയ അന്താരാഷ്ട്ര ഏജൻസികൾ ഉയർത്തിപ്പിടിക്കാറുണ്ട്.
വർഗ്ഗം:ലിംഗവിവേചനം
ന്റുപ്പൂപ്പാക്കൊരാനേണ്ടാർന്ന്
വൈക്കം മുഹമ്മദ് ബഷീർ എഴുതിയ ഒരു മലയാള നോവലാണ് ന്റുപ്പൂപ്പാക്കൊരാനേണ്ടാർന്ന്. 1951-ലാണ് ഈ നോവൽ പ്രസിദ്ധീകരിച്ചത്. മുസ്‌ലിം സമൂഹത്തിൽ നിലനിന്നിരുന്ന അന്ധവിശ്വാസങ്ങൾക്കെതിരിലുള്ള ഒരു കടന്നാക്രമണമായി ഈ നോവൽ മാറുകയുണ്ടായി. ഈ വെളിച്ചത്തിനെന്തു വെളിച്ചം എന്ന ബഷീറിന്റെ വിഖ്യാതമായ പദപ്രയോഗം ഈ നോവലിലാണുള്ളത്. തങ്ങളുടെ കുറവുകൾ മറയ്ക്കാൻ വേണ്ടി ആളുകൾ തങ്ങളുടെ പോയകാല പ്രതാപത്തെക്കുറിച്ച് ഊറ്റം കൊള്ളുന്നതിനെ കളിയാക്കാനായാണ് ബഷീർ ന്റുപ്പൂപ്പാക്കൊരാനേണ്ടാർന്ന് എന്ന പേരിലൂടെ ശ്രമിക്കുന്നത്. 'ആന ഉണ്ടാർന്ന' തറവാട്ടിലെ കാരണവത്തിയായതിനാൽ പട്ടിണിയാണെങ്കിലും മെതിയടിയിട്ട് തത്തി തത്തി നടക്കുന്ന ഉമ്മയെ ഈ നോവലിലെ പ്രധാനകഥാപാത്രമായ മകൾ കുഞ്ഞിത്താച്ചുമ്മ അത് 'കുയ്യാന' (കുഴിയാന) ആയിരുന്നു എന്ന് പറഞ്ഞു പരിഹസിക്കുന്നത് ഈ നോവലിൽ നമുക്ക് കാണാം. കുഞ്ഞുപാത്തുമ്മ ഒരു സാധാരണ ഗ്രാമീണ മുസ്‌ലിം പെൺകുട്ടിയാണ്. നിഷ്കളങ്കയും നിരക്ഷരയുമായ അവൾ നിസ്സാർ അഹമ്മദ് എന്നു പേരായ വിദ്യാസമ്പന്നനും പുരോഗമന ചിന്താഗതിക്കാരനും പട്ടണത്തിൽ വളർന്നവനുമായ ചെറുപ്പക്കാരനുമായി പ്രണയത്തിലാകുന്ന കഥ പറയുന്ന ഈ നോവൽ നിരക്ഷരത അന്ധവിശ്വാസങ്ങൾക്ക് വളക്കൂറുള്ള മണ്ണാണെന്നു പഠിപ്പിക്കുകയും വിദ്യാഭ്യാസത്തിന്റെ ആവശ്യകതയെക്കുറിച്ച് വായനക്കാരെ ബോധ്യപ്പെടുത്തുകയും ചെയ്യുന്നു.
വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
പൊവേസീ
അരിയും, ഗോതമ്പും, പുല്ലുകളും, മുളകളും ഉൾപ്പെടെ മാനവരാശിയുടെ ഭക്ഷണമായി ഉപയോഗിക്കുന്നതും സാമ്പത്തികമായി ഏറ്റവും പ്രാധാന്യമുള്ളതുമായ ഒരു സസ്യകുടുംബമാണ് പൊവേസീ (Poaceae). 800 ജനുസുകളിലായി ഏകദേശം 11000 -ത്തോളം സ്പീഷിസുകൾ ഉള്ള പൊവേസി ഇവയിലെ അംഗങ്ങളുടെ എണ്ണം കൊണ്ട് ആസ്റ്റ്രേസീ, ഓർക്കിഡേസീ, ഫാബേസീ, റൂബിയേസീ എന്നിവയ്ക്ക് പിന്നിലായി അഞ്ചാമതാണ്. പൊതുവേ പുൽവർഗ്ഗം എന്നാണ് പൊവേസി കുടുംബം അറിയപ്പെടുന്നത്. പുല്ലിന്റെ ഗ്രീക്ക് നാമമായ പോവ എന്ന വക്കിൽ നിന്നാണ് ഈ കുടുംബത്തിന്റെ പേരിന്റെ ഉൽഭവം.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
ഉപ്പൻ‌കുയിൽ
ഉപ്പൻ‌കുയിലിനെ ഇംഗ്ലീഷിൽ Chestnut-winged Cuckoo അല്ലെങ്കിൽ Red-winged Crested Cuckoo എന്ന് അറിയുന്നു. ശാസ്ത്രീയ നാമം Clamator coromandus എന്നുമാണ്.തെക്കു കിഴക്കൻ ഏഷ്യയിലും തെക്കേ ഏഷ്യയിൽ ചിലയിടത്തും കാണുന്നു. ഹിമാലായത്തിൽ പ്രജനന്ം നടത്തുന്നു. തണുപ്പുകാലത്ത് തെക്കേ ഇന്ത്യയിലേക്കും ശ്രീലങ്കയിലേക്കും ഇന്തോനേഷ്യ, തായ്‌ലന്റ്, ഫിലിപ്പീൻസ് അടക്കമുള്ള തെക്കു കിഴക്കൻ ഏഷ്യയിലേക്കും ദേശാടനം നടത്തുന്നു.
വിവരണം
ചെമ്പൻ ചിറകുകളും തിളങ്ങുന്ന കറുത്ത തൊപ്പിയും ഉണ്ട്. പടിപടിയായുള്ള വാലുണ്ട്. വാലിന്റെ അറ്റങ്ങൾ വെള്ളയാണ്. കഴുത്തിനു ചുറ്റും വെളുത്ത വരയുണ്ട്. അടിഭാഗത്തെ ചെമ്പൻ നിറം ഗുദത്തിനടുത്താവുമ്പോൾ കടുത്ത ചാരനിറമാവും. നീളം 47 സെ.മീ. ആണ്.
മാറ്റ് സ്മിത്ത് (അഭിനേതാവ്)
മാത്യൂ റോബർട്ട് സ്മിത്ത് Matthew Robert Smith (born 28 October 1982) ഇംഗ്ലിഷ് സിനിമാ അഭിനേതാവ് ആണ്. ബി. ബി. സി.യിൽ ഡോക്ടർ ഹൂ എന്ന പരമ്പരയിലെ പതിനൊന്നാം പുനർജന്മമായി അഭിനയിച്ചത് വലിയ പ്രശസ്തി നൽകി. സ്മിത്ത് ആദ്യം ഒരു പ്രൊഫഷണൽ ഫുട്ബാൾ കളിക്കാരനാകാനായാണ് ആഗ്രഹിച്ചത്. പക്ഷെ, സ്പോണ്ടിലോലിസിസ് എന്ന രോഗം അദ്ദേഹത്തെ കായികസംഗത്തുനിന്നും മാറ്റിനിർത്തി. നാഷണൽ യൂത്ത് തിയേറ്ററിൽ ചേർന്ന് യൂണിവേഴ്സിറ്റി ഓഫ് ഈസ്റ്റ് ആംഗ്ലിയയിൽ നാടകകലയും എഴുത്തും അഭ്യസിക്കുകയുമുണ്ടായി. അങ്ങനെ 2003ൽ അദ്ദേഹം ഒരു നടനായി മാറി. Murder in the Cathedral, Fresh Kills, The History Boys, and On the Shore of the Wide World തുടങ്ങിയ നാടകങ്ങളിൽ ലണ്ടൻ തിയേറ്ററുകളിൽ അഭിനയിച്ചു. വെസ്റ്റെൻഡ് തിയെറ്ററുകളിലൂടെ തന്റെ നടനകലാവൈഭവം പ്രദർശിപ്പിക്കുന്നതു തുടർന്നു. അദ്ദേഹം Swimming with Sharks എന്ന അമേരിക്കൻ കോമഡി നാടകം ക്രിസ്ത്യൻ സ്ലേറ്ററുമായിച്ചേർന്ന്, സ്റ്റേജിനായി രൂപാന്തരപ്പെടുത്തി അവതരിപ്പിച്ചു. ഒരു വർഷത്തിനു ശേഷം വിമർശകരുടെ ആഴത്തിലുള്ള നിരൂപണങ്ങൾക്കു വിധേയമായ സർവ്വസ്വീകാര്യമായ That Face എന്ന നാടകരൂപത്തിൽ ഹെൻറി ആയി അദ്ദേഹം അഭിനയിച്ചു.
ബി ബി സിയിൽ വന്ന ഫിലിപ്പ് പുൾമാന്റെ റൂബി ഇൻ ദ സ്മോക്ക്, ഷാഡോ ഇൻ ദ നോർത്ത് എന്നിവയുടെ പുനരാവിഷ്കാരത്തിൽ ജിം ടെയ്ലർ ആയി അദ്ദേഹം അഭിനയിച്ചു. 2007ലെ ബി ബി സി സീരീസ് ആയ പാർട്ടി ആനിമൽസ് ആയിരുന്നു സ്മിത്തിന്റെ ടെലിവിഷനിൽ ലഭിച്ച ആദ്യ പ്രധാന റോൾ. ഇതിൽ ഡാന്നി ആയി അദ്ദേഹം അഭിനയിച്ചു. 2009ൽ എലവന്ത് ഇങ്കാർനേഷൻ ഓഫ് ദ ഡോക്ടറിൽ അദ്ദേഹം അഭിനയിക്കുമ്പോൾ ഒരു ബ്രിട്ടിഷ് ടെലിവിഷൻ സീരീസിൽ അഭിനയിച്ച ആദ്യത്തെ ഏറ്റവും പ്രായം കുറഞ്ഞ അഭിനേതാവ് ആയി അദ്ദേഹം മാറി. 2013 ക്രിസ്തുമസ് ഡേ സ്പെഷ്യൽ ആയ  "The Time of the Doctor" അഭിനയിച്ച് ആ സീരിയലിൽ നിന്നും അദ്ദേഹം പിന്മാറുകയുണ്ടായി. He portrayed the physical embodiment of  Terminator Genisys ലെ Skynetലെ ഭൗതിക സ്വത്വം ആയി അദ്ദേഹം മാറി(2015). 2016 മുതൽ 2017 വരെ, അദ്ദേഹം പീറ്റർ മോർഗാന്റെ നെറ്റ്ഫ്ലിക്സ് എന്ന ജീവചരിത്രനാടകപരമ്പരയായ ദ ക്രൗണിൽ Prince Philip, Duke of Edinburgh ആയി അഭിനയിച്ചു.
മുൻകാലജീവിതം
മാത്യു റോബർട്ട് സ്മിത്ത് 1982 ഒക്ടോബർ 28നു നോർത്താംപ്റ്റൺഷയ റിലെ നോർത്താംപ്റ്റ ണിൽ ജനിച്ചു. അദ്ദേഹം ഡേവിഡ് സ്മിത്തിന്റെയും ലിൻ സ്മിത്തിന്റെയും മകനായിരുന്നു. Eric Prydz's song "Call on Me" (2004)എന്ന മ്യൂസിക് വീഡിയോയിലെ അഭിനേതാവായിരുന്നു അദ്ദേഹത്തിന്റെ സഹൊദരിയായ ലൗറ ജെയിൻ.
എ. അലവി മൗലവി
കേരളത്തിൽ നിന്നുള്ള ഒരു മുസ്ലിം പണ്ഡിതനും ഖുർആൻ വിവർത്തകനും മതപ്രഭാഷകനും മുസ്ലിം പരിഷ്ക്കരണ പ്രവർത്തകനുമായിരുന്നു '''എ. അലവി മൗലവി''' എന്ന പേരിൽ അറിയപ്പെട്ട ആലിപ്പറ്റ അലവി മൗലവി (1911-1979). അലവി മൗലവി എടവണ്ണ എന്ന പേരിലും ഇദ്ദേഹം അറിയപ്പെടുന്നു കേരളത്തിലെ മുജാഹിദ് വിഭാഗത്തിലെ ആദ്യകാല നേതാക്കളിൽ പ്രമുഖനും വിശുദ്ധ ഖുർആൻ വിവരണം എന്ന പേരിലുള്ള മലയാളത്തിലെ പ്രമുഖ ഖുർആൻ വിവർത്തന ഗ്രന്ഥത്തിന്റെ രചയിതാക്കളിൽ ഒരാളുമാണ്. മുഹമ്മദ് അമാനി മൗലവി, പി.കെ. മൂസ മൗലവി എന്നിവരാണ് ഈ കൃതിയുടെ മറ്റു രണ്ട് രചയിതാക്കൾ. 1960-ൽ സ്വഹീഹ് ബുഖാരി, 1970-ൽ സ്വഹീഹ് മുസ്‌ലിം എന്നീ ഹദീഥ് സമാഹാരങ്ങൾ പരിഭാഷ ചെയ്തു.
ജീവിതം
1911ൽ ആലിപ്പറ്റ പോക്കർ മൊല്ലയുടെയും ഭാര്യ മേലോടത്ത് കുഞ്ഞിരുമ്മയുടെയും മകനായി മേലാറ്റൂർ എടപ്പറ്റയിലാണ് അലവി മൗലവി ജനിച്ചത്. കേരളത്തിലെ വിവിധ ദർസുകളിലും വെല്ലൂർ ബാഖിയാത്തുസ്വാലിഹാത്ത്, ഉമറാബാദ് ദാറുസ്സലാം, സൂറത്ത്,ദയൂബന്ദ് തുടങ്ങിയ പ്രസിദ്ധ മതപാഠശാലകളിലും പഠനം നടത്തി. ദേശീയ പ്രസ്ഥാനത്തിൽ പ്രവർത്തിച്ചിരുന്ന മൗലവി ഉറുദു ഭാഷയിൽ പ്രാവീണ്യമുള്ള ആളായതിനാൽ ജംഇയ്യത്തുൽ ഉലമായുടെ നേതാക്കൾ കേരളത്തിൽ വരുമ്പോൾ അവരുടെ പ്രസംഗങ്ങളുടെ പരിഭാഷ നിർവ്വഹിക്കാൻ നിയോഗിക്കപ്പെട്ടിരുന്നു. ആചാര്യ വിനോബഭാവെ, കാമരാജ്, മുഹമ്മദ് അബ്ദുറഹ്മാൻ എന്നിവരുമായി സൗഹൃദം പുലർത്തിയിരുന്നു മൗലവി. കോൺഗ്രസ്സ് പ്രവർത്തകനായിരുന്ന മൗലവിയുടെ അടുത്ത സഹപ്രവർത്തകരായിരുന്നു ഇ. മൊയ്തു മൗലവി, മാധവമേനോൻ, കുട്ടിമാളു അമ്മ എന്നിവർ. മുസ്ലിം യാഥാസ്ഥിക വിഭാഗവുമായുള്ള ആശയ സംവാദത്തിലൂടെ അദ്ദേഹം ശ്രദ്ധിക്കപ്പെട്ടു. എടവണ്ണയിലെ ജാമിഅഃ നദ്വിയ്യയുടെ സ്ഥാപനത്തിൽ പ്രമുഖ സ്ഥാനം വഹിച്ചു. അവിടെ അദ്ധ്യാപകനായും പ്രിൻസിപ്പലായും സേവനമനുഷ്ഠിച്ചു. 1979 മെയ് 19 ന് മരണമടഞ്ഞു
മാറ്റ് സ്മിത്ത് (അഭിനേതാവ്)
മുൻകാലജീവിതം
സ്മിത്ത് നോർതാംപ്റ്റൺ സ്കൂൾ ഫോർ ബോയിസിലാണു ചേർന്നത്. അദ്ദേഹത്തിന്റെ പിതാമഹൻ ഒരു പ്രഫഷണൽ ഫുട്ബാൾ കളിക്കാരനായിരുന്നു. നോട്സ് കൗണ്ടി ഫുട്ബാൾ ക്ലബ്ബിൽ ചേർന്ന് അദ്ദേഹം കളിച്ചു. സ്മിത്തിനും ഇതുപോലെ ഒരു ഫുട്ബാൾ കളിക്കാരനാകാനായിരുന്നു ആഗ്രഹം. Northampton Town, Nottingham Forest, and Leicester City, തുടങ്ങിയ ഫുട്ബാൾ ക്ലബ്ബുകളിൽ അദ്ദേഹം ചേർന്ന് കളിക്കുകയും ചെയ്തു. അതിലൊന്നിന്റെ കാപ്റ്റനാകാനുമദ്ദേഹത്തിനു കഴിഞ്ഞു.
എ. അലവി മൗലവി
കുടുംബം
മേലാറ്റൂർ സ്വദേശി ആഇശയാണ് ആദ്യഭാര്യ. ആദ്യഭാര്യയിൽ മൗലവിക്ക് രണ്ട് മക്കളുണ്ട്. മുഹമ്മദ് അമീനും അബൂബക്കറും. അബൂബക്കറിന്റെ മകനാണ് പ്രമുഖ പത്രപ്രവർത്തകൻ എ. റശീദുദ്ദീൻ. ഫാത്വിമക്കുട്ടിയെ രണ്ടാമത് വിവാഹം ചെയ്തു. ജമീലടീച്ചർ, പ്രമുഖ ഹദീസ് പണ്ഡിതൻ അബ്ദുസ്സലാം സുല്ലമി, അബ്ദുല്ല നദ്‌വി, എസ്.ഡി.പി ഐ നേതാവ് സഈദ്, റഹ്മാബി, മുജീബുർറഹ്മാൻ, മുബാറക് എന്നിവരാണ് മക്കൾ.
മാറ്റ് സ്മിത്ത് (അഭിനേതാവ്)
മുൻകാലജീവിതം
എന്നാൽ, ഒരു ഗുരുതരമായ പുറത്തുണ്ടായ പരിക്കുമൂലം സ്പോണ്ടിലോസിസ് അവസ്ഥയിലെത്തുകയും അതുമൂലം തന്റെ ഫുട്ബാൾ സ്വപ്നം അവസാനിച്ചു ഫുട്ബാളിൽനിന്നും പിന്മാറുകയും ചെയ്യേണ്ടിവന്നു. അദ്ദേഹത്തിന്റെ നാടകാദ്ധ്യാപകൻ അദ്ദേഹത്തിന്റെ അനുവാദമില്ലാതെതന്നെ നാടകസംരംഭത്തിൽ അദ്ദേഹത്തിനുവേണ്ടി കരാറിലേർപ്പെട്ട് ഒപ്പുവയ്ക്കുകയും ചെയ്തു. ആദ്യത്തെ രണ്ടു സന്ദർഭങ്ങളിലും അദ്ദേഹം പങ്കെടുക്കാൻ കഴിയാതിരുന്നതിനാൽ അദ്ദേഹത്തിന്റെ നാടകാദ്ധ്യാപകൻ, Twelve Angry Men എന്ന നാടകത്തിലെ ജൂറർ ആയി അഭിനയിക്കാന്വേണ്ട ക്രമീകരണങ്ങൾ ഏർപ്പെടുത്തിക്കൊടുത്തു. ഈ നാടകത്തിൽ അദ്ധ്യാപകന്റെ നിർബന്ധത്തിനു വഴങ്ങി അദ്ദേഹം അഭിനയിച്ചെങ്കിലും തുടർന്നുവന്ന ഒരു നാടക ഫെസ്റ്റിവലിൽ അദ്ധ്യാപകൻ കരാർ ഒപ്പിട്ടെങ്കിലും അഭിനയിക്കാൻ കൂട്ടാക്കിയില്ല. അദ്ദേഹം സ്വയം ഒരു ഫുട്ബാൾ കളിക്കാരനാകാനാണ് ആഗ്രഹിച്ചത്. സാമൂഹ്യമായി സ്വീകാര്യനായ ഒരു നാടകകാരൻ എന്ന നിലയിൽ അറിയപ്പെടാൻ അദ്ദേഹം ആഗ്രഹിച്ചില്ല. എങ്കിലും അദ്ദേഹത്തിന്റെ നാടകാദ്ധ്യാപകൻ അദ്ദേഹത്തെ സ്ഥിരമായി ലണ്ടനിലെ നാഷണൽ യൂത്ത് തിയേറ്ററിൽ ചേരാനായി നിർബന്ധിച്ചുകൊണ്ടിരുന്നു.
സ്കൂൾ വിട്ടശേഷം സ്മിത്ത് യൂണിവേഴ്സിറ്റി ഓഫ് ഈസ്റ്റ് ആൻഗ്ലിയയിൽനിന്നും നാടകവും എഴുത്തും പരിശീലിച്ചു. 2005ൽ ഗ്രാജ്വേഷൻ പാസായി. അദ്ദേഹത്തിന്റെ നാഷണൽ യൂത്ത് തിയേറ്ററുമായി ബന്ധപ്പെട്ട ആദ്യ തിയേറ്റർ അനുഭവം മർഡർ ഇൻ ദ കത്തീഡ്രലിലെ തോമസ് ബെക്കെറ്റ്, ദ മാസ്റ്റർ ആൻഡ് മാർഗരീത്തയിലെ മസൂൺ എന്നിവ ആണ്. ഇതിൽ രണ്ടാമത്തെ റോൾ അഭിനയിച്ചപ്പോൾ അദ്ദേഹത്തിനു ഒരു ഏജന്റിനെ ലഭിച്ചു. ഇതുവഴി ആദ്യ പ്രൊഫണൽ ജോലി ഈ രംഗത്ത് ലഭിച്ചു. ഈ ജോലി കാരണം യൂണിവേഴ്സിറ്റിയുമായി അദ്ദേഹത്തിന് ഒരു എഗ്രീമെന്റ് ഉണ്ടാക്കാനായി. അത് അവസാനവർഷത്തിൽ യൂണിവേഴ്സിറ്റിയിൽ ഹാജരാകാതെതന്നെ അദ്ദേഹത്തിനു തന്റെ ഗ്രാജ്വേറ്റ് പഠനം തുടരാനാകുമെന്നായിരുന്നു.
പൊളന്നരുവ രാജ്യം
1070 മുതൽ 1232 വരെ ശ്രീലങ്ക ദ്വീപിലേക്കും നിരവധി വിദേശ പ്രദേശങ്ങളിലേക്കും വ്യാപിച്ച സിംഹള രാജ്യമാണ് പൊളന്നരുവ രാജ്യം (පොළොන්නරුව රාජධානිය) മഹാനായ പരാക്രമബാഹുവിന്റെ ഭരണകാലത്ത് രാജ്യം അതിന്റെ വിദേശ ആധിപത്യം വിപുലീകരിക്കാൻ തുടങ്ങി.
മാറ്റ് സ്മിത്ത് (അഭിനേതാവ്)
വ്യക്തിജീവിതം
സ്മിത്ത് ഒരു നിരീശ്വരവാദി ആണ്. അതുപോലെ അദ്ദേഹം ബ്ലാക്ക്ബേൺ റോവേഴ്സ് എഫ്.സി. യുടെ അനുയായി ആണ്.. തന്റെ പ്രചോദനമായി പ്രശസ്തമായ റേഡിയോഹെഡിനെ ആണു കാണുന്നത്, അദ്ദേഹം ഓയസിസിനെ ലൊകത്തെ ഏറ്റവും മഹത്തരമായ റോക്ക് ആൻഡ് റോൾ ബാന്റ് ആയി കരുതുന്നു.
പൊളന്നരുവ രാജ്യം
ഒരു രാജ്യമായിരുന്നിട്ടും, രണ്ടുതവണ അധികാരം പിടിച്ചെടുക്കുകയും രാഷ്ട്രീയത്തിൽ ആധിപത്യം പുലർത്തുകയും ചെയ്ത അതിന്റെ രാജകീയ സൈന്യത്തിന്റെ നിയന്ത്രണത്തിലായിരുന്നു പൊളന്നരുവ രാജ്യം. സുഗലയുടെ കീഴിലുള്ള റുഹുണ രാജ്യം ഉൾപ്പെടെ രാജ്യത്തിന്റെ വിവിധ ഭാഗങ്ങളിൽ നിന്നുള്ള കലാപങ്ങളെ പൊളന്നരുവയിലെ രാജാക്കന്മാർക്ക് അടിച്ചമർത്തേണ്ടിവന്നു.
രാജ്യത്തിന്റെ തലസ്ഥാനമായ പൊളന്നരുവയെ ഹിന്ദു ആക്രമണകാരിയായ കലിംഗ മാഘ പിടിച്ചെടുത്തതിനെത്തുടർന്ന്, അവിടെ ദംബദേനിയയിൽ ഒരു പുതിയ ബുദ്ധ രാജ്യം സ്വയം സ്ഥാപിക്കപ്പെട്ടു. അതേസമയം പോളന്നരുവ നഗരം ഒരു അധിനിവേശത്തിൽ തിരിച്ചുപിടിച്ചെങ്കിലും അത് തലസ്ഥാനമായി പുനഃസ്ഥാപിച്ചില്ല.
ചരിത്രം
1,400 വർഷത്തിലേറെയായി രാജ്യം ഭരിച്ചതിന് ശേഷം, അനുരാധപുര രാജ്യം 1017-ൽ ചോള രാജാവായ രാജരാജന്റെയും മകൻ രാജേന്ദ്രന്റെയും കീഴിലായി. മഹീന്ദ അഞ്ചാമൻ രാജാവിനെ യുദ്ധത്തടവുകാരനായി തമിഴ്‌നാട്ടിലേക്ക് കൊണ്ടുപോയി; 1029-ൽ അദ്ദേഹം അവിടെ മരിച്ചു. ചോളർ തലസ്ഥാനം അനുരാധപുരയിൽ നിന്ന് പൊളന്നറുവയിലേക്ക് മാറ്റുകയും ഏകദേശം 53 വർഷം ഭരിക്കുകയും ചെയ്തു. ചോളന്മാരാണ് പൊളന്നരുവയ്ക്ക് ജനനാഥപുരം എന്ന് പേരിട്ടത്. വിജയബാഹു ഒന്നാമൻ രാജാവ് (അല്ലെങ്കിൽ കിറ്റി) ഒടുവിൽ ചോളരെ പരാജയപ്പെടുത്തി സിംഹള രാജവാഴ്ച പുനഃസ്ഥാപിച്ചു. അനുരാധപുരയിലേക്ക് മഹാവേലി നദി മുറിച്ചു കടക്കുന്നത് നിയന്ത്രിച്ചിരുന്നതിനാൽ പൊളന്നരുവ എക്കാലത്തും ദ്വീപിലെ ഒരു പ്രധാന വാസസ്ഥലമായി കണക്കാക്കപ്പെട്ടിരുന്നു.
അനുരാധപുര പുനഃസ്ഥാപിച്ച് 3 വർഷത്തിനുശേഷം, വിജയബാഹു സാധ്യമായ ഒരു ആക്രമണത്തിനെതിരെ പോരാടാൻ തയ്യാറായി. അദ്ദേഹം തലസ്ഥാനം അനുരാധപുരയിൽ നിന്ന് കൂടുതൽ പ്രതിരോധ സ്ഥാനമായ പൊളന്നരുവയിലേക്ക് മാറ്റി. പൊളന്നരുവയിലെ വിജയത്തിനുശേഷം വിജയബാഹുവിന് കൂടുതൽ കലാപങ്ങൾ നേരിടേണ്ടി വന്നു. ഇത് അദ്ദേഹത്തിന്റെ കിരീടധാരണം വൈകിപ്പിക്കാൻ കാരണമായി. 1072-ലോ 1073-ലോ  റുഹൂണയിൽ പതിനെട്ട് വർഷത്തിന് ശേഷമാണ് പതിനേഴു വർഷം നീണ്ടുനിന്ന സൈനികനീക്കത്തിന് ശേഷം വിജയബാഹുവായി കിരീടധാരണം ചെയ്യപ്പെട്ടത്. പൊളന്നരുവയെ വിജയരാജപുര എന്ന് പുനർനാമകരണം ചെയ്യുകയും തലസ്ഥാനമായി തിരഞ്ഞെടുക്കുകയും ചെയ്തു. രാജ്യത്തിന്റെ മുൻ തലസ്ഥാനമായ അനുരാധപുരയിൽ ഇതിനായി നിർമ്മിച്ച കൊട്ടാരത്തിലാണ് കിരീടധാരണ ചടങ്ങ് നടന്നത്. കനൗജിലെ ജഗതിപാലന്റെ മകൾ ലീലാവതിയെ വിജയബാഹു തന്റെ രാജ്ഞിയായി വിവാഹം കഴിച്ചു. പിന്നീട് അദ്ദേഹം കലിംഗ രാജകുമാരിയായ തിലോകസുന്ദരിയെ വിവാഹം കഴിച്ചത് കലിംഗന്മാരുമായുള്ള ബന്ധം ശക്തിപ്പെടുത്തുക എന്ന ലക്ഷ്യത്തോടെയാണ്.
External links
വർഗ്ഗം:ശ്രീലങ്കൻ സാമ്രാജ്യങ്ങൾ
മാറ്റ് സ്മിത്ത് (അഭിനേതാവ്)
അവലംബം
വർഗ്ഗം:1982-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
എ. അലവി മൗലവി
അവലംബം
വർഗ്ഗം:ഖുർ‌ആൻ വിവർത്തകർ വർഗ്ഗം:കേരളത്തിലെ ഇസ്ലാമിക പണ്ഡിതർ വർഗ്ഗം:1911-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:മേയ് 19-ന് മരിച്ചവർ
ഗുണനിലവാരം
ഒരു വസ്തുവിന്റെയൊ പ്രവൃത്തിയുടെയോ ഫലം ഗുണഭോക്താവിനു സന്തുഷ്ടി നൽകുമ്പോൾ അതിനെ ഗുണനിലവാരമുള്ളതായി പ്രഖ്യാപിക്കപെടുന്നു. ആയതിനാൽ ഗുണനിലവാരത്തെ നമുക്ക് ഗുണഭോക്തൃ സന്തുഷ്ടി എന്ന് വിളിക്കാം. ഒരു വസ്തുവിന്റെയൊ പ്രവൃത്തിയുടെയോ ഘടകങ്ങൾ അഥവാ അതിന്റെ സ്വഭാവങ്ങൾ ഏതൊരു ലക്ഷ്യത്തിനായാണോ ഉന്നയിക്കപെട്ടിട്ടുള്ളത് അത് പൂർത്തീകരിക്കുമ്പോൾ അതിനു ഗുണ നിലവാരമുള്ളതായി പ്രഖ്യാപിക്കപെടുന്നുമുണ്ട്. എന്നാൽ, നമുക്ക് ചില ഉദാഹരണങ്ങൾ ഉദ്ധരിച്ചു നോക്കാം. ഒന്നാമതായി നമുക്ക് പേന എടുക്കാം. ഒരു രൂപ മുതൽ ഒരു കോടി രൂപ വില വരുന്ന പേനകൾ വരെ നമുക്ക് വാങ്ങാൻ കിട്ടും.. അടിസ്ഥാനമായി ഇവയുടെയെല്ലാം പ്രയോഗം ഒരേ ആവശ്യത്തിന് തന്നെ..എഴുത്ത്.. അല്ലെ? പിന്നെ എന്താണ് മൂല്യങ്ങളിൽ അന്തരം.? രണ്ടാമതായി നമുക്ക് ഉദാഹരണമായി ഒരു മൊബൈൽ ഫോൺ എടുക്കാം. മേല്പറഞ്ഞ പോലെ അടിസ്ഥാനമായി ആശയ വിനിമയമാണ്‌ അതിന്റെ പ്രവർത്തന മേഖല. എന്നാൽ മറ്റു ചില ഉപയോഗ്യ ഘടകങ്ങൾ കൂടി അതിൽ ഇപ്പോൾ പ്രചാരത്തിൽ വന്നു തുടങ്ങി. ഇതിൽ നിന്നും നമുക്ക് സംഗ്രഹിക്കാവുന്ന ചില കാര്യങ്ങൾ ചുവടെ ചേർക്കുന്നു. ഗുണനിലവാരത്തിന് രണ്ടു ഘടകങ്ങൾ ഉണ്ട്. ഒന്ന് -ഈ വസ്തു/ പ്രവൃത്തി എന്തിനു വേണ്ടിയാണോ സൃഷ്ടിക്കപ്പെട്ടത്,(പേനയ്ക്ക്-എഴുത്ത്,ഫോണിനു-ആശയ വിനിമയം) അതിന്റെ ഫലപ്രാപ്തി. രണ്ടു ഗുണഭോക്താവിന്റെ വ്യക്തിപരമായ ഇഷ്ടങ്ങൾ (നിറം,ഭാരം,വില, ആകാരം,ആകർഷണീയത), ഈ രണ്ടു പ്രമാണങ്ങളെ അടിസ്ഥാനമാക്കിയാണ് അതിന്റെ ഗുണം അല്ലെങ്കിൽ ഗുണനിലവാരം നിർണ്ണയിക്കുന്നത്..
ഗുണനിലവാരം അല്ലെങ്കിൽ ഗുണം എന്ന് പറയുന്നത് ആവശ്യ നിർവഹണം മാത്രമല്ല. ഉപഭോക്താവിനു സംത്രുപ്തി ലഭിക്കുമ്പോൾ ആണ് ആ വസ്തുവിനെ അല്ലെങ്കിൽ പ്രവൃത്തിയെ ഗുണ നിലവാരമുള്ളതായി പ്രഖ്യാപിക്കപ്പെടുന്നത്.
ജോൺ വാക്കർ (പ്രോഗ്രാമർ)
ബഹുരാഷ്ട്ര കമ്പനിയായ ഓട്ടോഡെസ്കിന്റെ സഹസ്ഥാപകനും പ്രശസ്ത കമ്പ്യൂട്ടർ പ്രോഗ്രാമറുമാണ് ജോൺ വാക്കർ. ഓട്ടോകാഡ് സോഫ്റ്റ്‌വെയറിന്റെ നിർമ്മാണത്തിൽ പങ്കുവഹിച്ച ഇദ്ദേഹം ഫോർമിലാബ് എന്ന തന്റെ വെബ്സൈറ്റിലെ ഇടപെടലുകളാൽ ശ്രദ്ധേയനാണ്. 1974-1975-ൽ ജോൺ വാക്കർ എഴുതിയ അനിമൽ എന്ന സോഫ്റ്റ്‌വെയർ ലോകത്തിലെ ആദ്യത്തെ ട്രോജൻ വൈറസ് ആയി കണക്കാക്കപ്പെടുന്നു. കമ്പ്യൂട്ടർ ഭാഷാ കംപൈലറുകളെ ഇന്റൽ പ്ലാറ്റ്ഫോമുകളിലേക്ക് ഇണക്കിയെടുക്കുന്നതിന് തുടക്കമിട്ട മാരിൻചിപ്പ് എന്ന സ്ഥാപനത്തിന് വാക്കർ തുടക്കമിട്ടു.
ഓട്ടോഡെസ്ക്
ജോൺ വാക്കറും മറ്റ് 12 പ്രോഗ്രാമർമാരും ചേർന്ന് ഓട്ടോഡെസ്ക് (ഓട്ടോകാഡ്) ആരംഭിക്കുന്നതിനായി 59,000 യുഎസ് ഡോളർ സമാഹരിച്ചു. തുറ്റർന്ന് നിരവധി കമ്പ്യൂട്ടർ സോഫ്റ്റ്‌വെയറുകൾ നിർമ്മിക്കാനാരംഭിച്ചെങ്കിലും എഞ്ചിനീയറിങ് ഡിസൈൻ സോഫ്റ്റ്‌വെയറായ ഓട്ടോകാഡ് ആയിരുന്നു ആദ്യം പൂർത്തിയാക്കിയത്. പ്രോഗ്രാമറായിരുന്ന മൈക്കൽ റിഡിൽ തയ്യാറാക്കിയ ഇന്ററാക്റ്റ്കാഡ് ആയാണ് ഓട്ടോകാഡിന്റെ തുടക്കം. വാക്കറും റിഡിലും പ്രോഗ്രാം ആവശ്യാനുസൃതം തിരുത്തിയെഴുതി. പിന്നീട് റിഡിലിന് 10 മില്യൺ യുഎസ് ഡോളർ നൽകിക്കൊണ്ട് വാക്കർ സോഫ്റ്റ്‌വെയറിന്റെ എല്ലാ അവകാശങ്ങളും സ്വന്തമാക്കുകയായിരുന്നു.
1986 പകുതിയോടെ കമ്പനി 255 ജീവനക്കാരായി വളർന്നു. വാർഷിക വിൽപ്പന 40 മില്യൺ ഡോളറായിരുന്ന ആ വർഷം, വാക്കർ കമ്പനിയുടെ ചെയർമാൻ, പ്രസിഡന്റ് സ്ഥാനങ്ങൾ രാജിവെക്കുകയും, പ്രോഗ്രാമറായി തുടരുകയും ചെയ്തു. 1989 ൽ വാക്കറിന്റെ പുസ്തകം ദ ഓട്ടോഡെസ്ക് ഫയൽ പ്രസിദ്ധീകരിച്ചു. കമ്പനിരേഖകളെ (പ്രത്യേകിച്ച് ഇമെയിൽ) അടിസ്ഥാനമാക്കി ഓട്ടോഡെസ്കിലെ അദ്ദേഹത്തിന്റെ അനുഭവങ്ങൾ ഈ പുസ്തകം വിവരിക്കുന്നു.
അവലംബം
വർഗ്ഗം:1950-കളിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കമ്പ്യൂട്ടർ പ്രോഗ്രാമർമാർ
ലക്സംബർഗിസം
റോസാ ലക്സംബർഗ് എന്ന ജർമ്മൻകാരിയുടെ മാർക്സിസത്തിലധിഷ്ഠിതമായ വിപ്ലവകരമായ സിദ്ധാന്തത്തയാണു് ലക്സംബർഗിസം എന്നുപറയുന്നത്
വർഗ്ഗം:സിദ്ധാന്തങ്ങൾ വർഗ്ഗം:കമ്മ്യൂണിസം വർഗ്ഗം:മാർക്സിസം വർഗ്ഗം:സോഷ്യലിസം
ഡൂഡിൽ ബഗ്
1997-ൽ ക്രിസ്റ്റഫർ നോളൻ എഴുതി സംവിധാനം ചെയ്ത ഷോർട്ട് സൈക്കോളജികൽ ത്രില്ലർ  സിനിമ ആണ് ഡൂഡിൽ ബഗ്.
കഥാ സാരം
ഒരു അഴുക്ക് പിടിച്ച മുറിയിൽ മനോവിഭ്രാന്തിയും ആകുലതയും ഉള്ള അഴുക്കുപുരണ്ട വേഷധാരിയായ ഒരു യുവാവ് ചെറിയ ജീവിയെ വെപ്രാളത്തോടെ കൊല്ലാൻ ശ്രമിക്കുന്നതാണ് ഈ ഷോർട്ട്ഫിലിംമിൻറെ കഥ.കുറച്ചു നേരത്തിനു ശേഷം മനസ്സിലാക്കാം അയാൾ കൊല്ലാൻ ശ്രമിക്കുന്നത് അയാളുടെ തന്നെ ഒരു ചെറുരൂപത്തെ ആണെന്ന്.അവസാനം അയാൾ തന്റെ ഷൂ ഉപയോഗിച്ച് അതിനെ പിടികൂടുന്നു എന്നാൽ അയാളുടെ വലിയരൂപം അയാൾ ചെയ്ത പ്രവൃത്തിയുടെ ആവർത്തി പോലെ അയാളെപുറകിൽ നിന്നും പിടികൂടുന്നതോടെ ഷോർട്ട്ഫിലിം അവസാനിക്കുന്നു.
മനോജ് പരമഹംസ
മനോജ് പരമഹംസ Manoj Paramahamsa ഇന്ത്യക്കാരനായ ചലച്ചിത്ര ക്യാമറാമാൻ ആണ്. തമിഴ്, തെലുഗ്, മലയാളം എന്നീ ഭാഷകളിലെ ചലച്ചിത്രങ്ങളിൽ അദ്ദേഹം പ്രവർത്തിച്ചിട്ടുണ്ട്.
അവലംബം
വർഗ്ഗം:1981-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്ര ഛായാഗ്രാഹകർ
ഹാർപ്പി
ഗ്രീക്ക് പുരാണങ്ങളിലും റോമൻ പുരാണങ്ങളിലും, ഹാർപ്പി (ബഹുവചനം ഹാർപ്പികൾ, പുരാതന ഗ്രീക്ക്: ἅρπυια, റോമനൈസ്ഡ്: ഹാർപിയ, [hárpyːa] എന്ന് ഉച്ചരിക്കുന്നത്; ലാറ്റിൻ: harpȳia) ഒരു അർദ്ധ-മനുഷ്യനും അർദ്ധ-പക്ഷിയുമാണ്. ഹോമറിക് കവിതകളിൽ അവ ഉൾപ്പെടുന്നു.
വിവരണങ്ങൾ
കന്യകമാരുടെ തലയും വിശപ്പുകൊണ്ട് വിളറിയ മുഖവും കൈകളിൽ നീളമുള്ള നഖങ്ങളുമുള്ള പക്ഷികളായാണ് ഹാർപ്പികളെ പൊതുവെ ചിത്രീകരിച്ചിരുന്നത്. റോമൻ, ബൈസന്റൈൻ എഴുത്തുകാർ അവരുടെ വൈരൂപ്യം വിശദമായി വിവരിച്ചിട്ടുണ്ട്. ഹാർപ്പികളെ ചിത്രീകരിക്കുന്ന മൺപാത്ര കലയിൽ ചിറകുകളുള്ള സുന്ദരികളായ സ്ത്രീകളെ ചിത്രീകരിച്ചു. ഓവിഡ് അവരെ മനുഷ്യ-വൾച്ചർ എന്നാണ് വിശേഷിപ്പിച്ചത്.
ശ്യാംജി കൃഷ്ണ വർമ്മ
ഇംഗ്ലണ്ടിൽ വച്ച് ദേശീയപ്രസ്ഥാനത്തിനെ പിന്തുണക്കാനായി അദ്ദേഹം, ദ ഇന്ത്യൻ സോഷ്യോളജിസ്റ്റ്, ദ ഇന്ത്യൻ ഹൗസ്, ഇന്ത്യൻ ഹോം റൂൾ സൊസൈറ്റി എന്നീ പ്രസ്ഥാനങ്ങൾ ആരംഭിച്ചു. പുരോഗമനാശയക്കാരും, ദേശീയപ്രസ്ഥാനത്തെ പിന്തുണക്കുന്നവരുമായ വിദ്യാർത്ഥികളുടെ ഒരു സംഗമകേന്ദ്രം കൂടിയായിരുന്നു ഈ പ്രസ്ഥാനങ്ങൾ. വീർ സവർക്കർ ഈ പ്രസ്ഥാനങ്ങളിലൂടെ ദേശീയപ്രസ്ഥാനത്തിലേക്ക് ഉയർന്നു വന്ന ഒരു നേതാവായിരുന്നു. തനിക്കെതിരേയുള്ള നിയമ നടപടികളെ തുടർന്ന് 1907 ൽ അദ്ദേഹം പാരീസിലേക്കു പോയി. 1930 മാർച്ച് 30 ന് അദ്ദേഹം അന്തരിച്ചു.
ആദ്യകാല ജീവിതം
1857 ഒക്ടോബർ നാലിന് ഗുജറാത്തിലെ, കച്ച് ഗ്രാമത്തിൽ കർസൻ ഭാനുശാലിയുടേയും, ഗോമതിബായിയുടേയും മകനായാണ് ശ്യാംജി ജനിച്ചത്. ഭാനുശാലി എന്നത് കുടുംബപേരായിരുന്നു. പിതാവ് ഒരു പ്രസ്സിലെ ജീവനക്കാരനായിരുന്നു, ശ്യാംജിക്ക് പതിനൊന്നു വയസ്സുള്ളപ്പോൾ അദ്ദേഹത്തിന്റെ അമ്മ മരണമടഞ്ഞു. മുത്തശ്ശിയായിരുന്നു ശ്യാംജിയെ പിന്നീട് വളർത്തിയത്. കൂടുതൽ മെച്ചപ്പെട്ട തൊഴിലവസരങ്ങൾ തേടി ഈ കുടുംബം മാണ്ഡവി എന്ന പട്ടണത്തിലേക്ക് താമസം മാറി. കച്ച് ഗ്രാമത്തിലെ ഭുജ് എന്ന സ്ഥലത്തെ സ്കൂളിലായിരുന്നു പ്രാഥമിക വിദ്യാഭ്യാസം. ബോംബെയിലെ വിൽസൺ സ്കൂളിലായിരുന്നു ഉയർന്ന ക്ലാസ്സുകളിലെ പഠനം. ബോംബെ പഠന കാലത്ത്, അദ്ദേഹം സംസ്കൃതവും വശത്താക്കി.
ഔദ്യോഗിക ജീവിതം
1885 ൽ അദ്ദേഹം ഇന്ത്യയിലേക്കു തിരിച്ചുവരുകയും, ഒരു അഭിഭാഷകനായി തന്റെ ഔദ്യോഗിക ജീവിതം ആരംഭിക്കുകയും ചെയ്തു. രത്തം പ്രവിശ്യയിലെ രാജാവ് ശ്യാംജിയെ ദിവാനായി നിയമിച്ചെങ്കിലും, ആരോഗ്യപരമായ കാരണങ്ങളാൽ അദ്ദേഹത്തിന് ഈ പദവിയിൽ അധികകാലം തുടരാൻ കഴിഞ്ഞില്ല. കുറച്ചു കാലം മുംബൈയിൽ കഴിഞ്ഞുവെങ്കിലും, പിന്നീട് അജ്മീറിൽ സ്ഥിരതാമസമാക്കി. 1893 മുതൽ 1895 വരെയുള്ള കാലഘട്ടത്തിൽ ഉദയ്പൂർ മഹാരാജാവിന്റെ കൗൺസിൽ അംഗമായി സേവനമനുഷ്ഠിച്ചിരുന്നു.
ദേശീയപ്രസ്ഥാനം
ദേശീയപ്രസ്ഥാനത്തിന്റെ ലക്ഷ്യങ്ങളിലൂന്നിയ ദയാനന്ദസരസ്വതിയുടെ രചനകൾ വായിച്ചാണ് ശ്യാംജി കൃഷ്ണ വർമ്മയും ദേശീയപ്രസ്ഥാനത്തിലേക്ക് ആകർഷിക്കപ്പെടുന്നത്. ലോകമാന്യ തിലകന്റെ പ്രവർത്തനങ്ങളിലും ശ്യാംജി വളരെയധികം ആകൃഷ്ടനായിരുന്നു. അതേ സമയം തന്നെ പരാതികളിലും, പ്രാർത്ഥനകളിലും, നിസ്സഹകരണത്തിലും ഊന്നിയുള്ള കോൺഗ്രസ്സിന്റെ സമരരീതികളോട് ശ്യാംജിക്ക് എതിർപ്പായിരുന്നു.
രാഷ്ട്രീയം
1905 ൽ ഇന്ത്യയുടെ സ്വാതന്ത്ര്യം ലക്ഷ്യമാക്കി ഒരു ദേശീയ പ്രസ്ഥാനത്തിനു തുടക്കമിടാൻ ശ്യാംജി തീരുമാനിക്കുകയുണ്ടായി. ഇന്ത്യൻ സോഷ്യലിസ്റ്റ് എന്ന തന്റെ ഇംഗ്ലീഷ് മാസിക പുറത്തിറക്കിക്കൊണ്ടാണ് അദ്ദേഹം ഇന്ത്യൻ രാഷ്ട്രീയത്തിന്റെ മുഖ്യധാരയിലേക്കു പ്രവേശിച്ചത്. ബ്രിട്ടീഷ് ഭരണത്തിനെതിരേ ഒരു ജനകീയ പ്രക്ഷോഭം തന്നെ സൃഷ്ടിക്കുക എന്നതായിരുന്നു ഈ മാസികയുടെ ഉദ്ദേശം. നിരവധി നേതാക്കൾ ഈ മാസികയിലൂടെ ആകൃഷ്ടരായി ഇന്ത്യൻ രാഷ്ട്രീയത്തിന്റെ മുൻനിരയിലേക്കു വരുകയുണ്ടായി.
ഇന്ത്യൻ ഹോം റൂൾ സൊസൈറ്റി
1905 ഫെബ്രുവരി 18 ന് ശ്യാംജി ഇന്ത്യൻ ഹോംറൂൾ സൊസൈറ്റി എന്നൊരു സ്ഥാപനത്തിനു രൂപം നൽകി. ഇന്ത്യയിൽ സ്വയംഭരണം ഉറപ്പാക്കുക, ഈ ലക്ഷ്യത്തിനു വേണ്ടി, ബ്രിട്ടനിലെ ഇന്ത്യൻ സമൂഹത്തിൽ നിന്നും പിന്തുണ നേടിയെടുക്കാനായി വ്യാപക പ്രചാരണം നടത്തുക, സ്വാതന്ത്ര്യം നേടിയെടുക്കേണ്ടതിന്റെ ആവശ്യകതയെക്കുറിച്ച് ഭാരതീയരിൽ അവബോധം ഉളവാക്കുക എന്നതായിരുന്നു ഈ സൊസൈറ്റിയുടെ സ്ഥാപക ലക്ഷ്യങ്ങൾ.